फिल्म स्टूडियोज़ः कल चमन था, अब उजड़ा दयार! - BBC News हिंदी\nImage caption वी शांताराम की सभी फ़िल्मों की शूटिंग राजकमल स्टूडियो में हुई.\nभारतीय सिनेमा ने साल 2013 में अपने सौ साल पूरे कर लिए.\nइस दौरान कई अविस्मरणीय फ़िल्में बनीं जिनकी शूटिंग हुई कई फ़िल्म स्टूडियोज़ में.\nमहबूब, आर के, फ़िल्मिस्तान जैसे स्टूडियो में कई फ़िल्मों की शूटिंग हुई.\nइनमें से कई स्टूडियो ने बदलते वक़्त के साथ अपने आपको ढाला और तकनीक तौर पर उन्नत बनाया.\nलेकिन जो स्टूडियो ऐसा नहीं कर सके वो आज खस्ताहाल हैं.\n(फ़िल्में, जिन पर होगी सबकी नज़र)\nएक नज़र कुछ यादगार स्टूडियोज़ के सफर पर.\nImage caption राजकमल स्टूडियो में एक कार्यक्रम के दौरान स्टूडियो के मालिक वी शांताराम और अभिनेता दिलीप कुमार.\nजाने माने फ़िल्मकार वी शांताराम ने 1942 में पुणे के प्रभात स्टूडियो को छोड़कर मुंबई के परेल इलाके में बसे वडिआ मूवी टाउन को ख़रीदा और उसे राजकमल कलामंदिर का नाम दिया.\n'शकुंतला' वो पहली फ़िल्म थी जिसकी यहां शूटिंग हुई. ये फ़िल्म सिनेमाघरों में तक़रीबन साल भर चली. इस स्टूडियो में वी शांताराम ने अपनी हर फ़िल्म की शूटिंग यहां की, जैसे 'डॉ.कोटनिस की अमर कहानी', 'कहानी', 'दहेज़', 'झनक झनक पायल बाजे', भारत की पहली टेक्नीकलर फ़िल्म 'नवरंग' वगैरह.\n(200 करोड़ रुपए बना नया पैमाना)\nवी शांताराम के अलावा कई और फ़िल्मकारो ने इस स्टूडियो में काम करना शुरू किया. बीआर चोपड़ा ने अपनी फिल्मों की शूटिंग यहां शुरू की. उनके छोटे भाई यश चोपड़ा को वी शांताराम अपने बेटे जैसा मानते थे. यश चोपड़ा ने बतौर निर्देशक अपनी पहली फ़िल्म 'धूल का फूल' से लेकर आख़िरी फ़िल्म 'जब तक है जान' का कुछ ना कुछ हिस्सा इस स्टूडियो में ज़रूर शूट किया.\nसत्यजीत रे, राज कपूर, मनमोहन देसाई, हृषिकेश मुखर्जी, शक्ति सामंत, सुभाष घई और श्याम बेनेगल जैसे कई निर्देशकों ने यहां अपनी फ़िल्मो की शूटिंग की. 1975 की क्लासिक 'शोले' की डबिंग भी राजकमल स्टूडियो में ही हुई. अब इस स्टूडियो की बागडोर वी शांताराम के बेटे किरण शांताराम के हाथों में है. फिलहाल यहां ज़्यादा फ़िल्मों की शूटिंग नहीं होती.\nबॉलीवुड के कई कलाकार मुंबई के उपनगरों में बस गए हैं और बेहद दूर स्थित होने की वजह से यहां आना लोग पसंद नहीं करते. इस वजह से यहां उतना काम नहीं होता. लेकिन किरण शांताराम को इससे कोई शिक़ायत नहीं है. वो ख़ुश हैं कि अपने पिता की ऐतिहासिक धरोहर को उन्होंने संभाल कर रखा हुआ है. बस अब वो कोशिश कर रहे हैं अपने पिता द्वारा इस्तेमाल की गई चीज़ों का म्यूज़ियम बनाने की.\nImage caption फ़ेमस स्टूडियो में गुरुदत्त की ज़्यादातर फ़िल्मों की शूटिंग हुई.\nदेश के बंटवारे के वक़्त ये स्टूडियो रुंगटा परिवार के हिस्से में आया. शुरुआती दौर में गुरु दत्त, जे बी प्रकाश और शक्ति सामंत जैसे कई फ़िल्मकारों के दफ़्तर भी यहीं थे.\nयहां 'प्यासा', 'नीलकमल' और 'सीआईडी' जैसी कई फ़िल्मों की शूटिंग भी हुई. लेकिन 1985 के बाद से यहां शूटिंग बहुत कम हो गई.\nअब यहां फ़िल्मों की शूटिंग ना के बराबर होती है क्योंकि फ़िल्मसिटी स्टूडियो के अस्तित्व में आने के बाद ज़्यादातर फ़िल्मों की वहीं शूटिंग होती है.\nफ़ेमस स्टूडियो में ज़्यादातर टीवी कार्यक्रमों और विज्ञापन फ़िल्मों की शूटिंग ही होती है. 2012 में रिलीज़ हुई ऋतिक रोशन की 'अग्निपथ' और 2013 में आई 'आशिक़ी-2' के कुछ हिस्सों की ज़रूर यहां शूटिंग हुई.\nअब यहां पुरानी फ़िल्मों का रिस्टोरेशन यानी पुनरुद्धार होता है. हाल ही में यहां 'पाकीज़ा', 'मिस्टर इंडिया', 'शोले' और 'वो सात दिन' जैसी फ़िल्मों का रिस्टोरेशन किया गया.\nImage caption राजकमल स्टूडियो में एक रिकॉर्डिंग के दौरान गायक किशोर कुमार के साथ वी शांताराम\nमुंबई के अंधेरी इलाके में स्थित इस स्टूडियो की स्थापना शशाधर मुखर्जी ने साल 1958 में की थी. उन्होंने यहां 'दिल देके देखो', 'लव इन शिमला' और 'लीडर' जैसी फ़िल्मों की शूटिंग की.\nफ़िलहाल इसकी बागडोर शशाधर मुखर्जी के पोते और अभिनेता जॉय मुखर्जी के बेटे मोन्जॉय मुखर्जी संभाल रहे हैं.\nमोन्जॉय बताते हैं कि जब वो छोटे थे तब यहां आते थे उस वक़्त ये बहुत बड़ा स्टूडियो हुआ करता था, जहां घोड़े, शेर, बाघ जैसे जानर भी शूटिंग के लिए उपलब्ध होते थे.\nफ़िलहाल यहां फ़िल्मों और टीवी सीरियलों की शूटिंग चलती है. मोन्जॉय मानते हैं कि अगर पुराने स्टूडियोज़ को टिके रहना है तो उन्हें ख़ुद ही फ़िल्म निर्माण में उतरना होगा. वो सिर्फ़ दूसरों की फ़िल्मों के सहारे ज़िंदा नहीं रह सकते.\nभट्ट कैंप की ज़्यादातर फ़िल्मों की शूटिंग फ़िल्मालय में ही होती. है.\nImage caption धर्मेंद्र, जॉय मुखर्जी (फ़िल्मालय स्टूडियो के मालिक), फ़िरोज़ ख़ान, मनोज कुमार और शशि कपूर.\nपहले मॉडर्न स्टूडियो के नाम से जाने जाना वाला इस स्टूडियो को 1968 में शक्ति सामंत, आत्माराम, प्रमोद चक्रवर्ती, रामानंद सागर और एफ़ सी मेहरा ने साथ मिलकर ख़रीद लिया और नाम दिया नटराज स्टूडियो.\n(गोवा में ज़िंदा है गब्बर)\nइन पांच फ़िल्मकारों की फ़िल्मों का काम यहीं पर होता था. कई मशहूर फ़िल्में जैसे 'आराधना', 'आरज़ू', 'जुगनू' और 'तुमसे अच्छा कौन है' की शूटिंग नटराज में ही हुई.\nशक्ति सामंत के बेटे अशीम सामंत बताते हैं कि साल 2000 के आस-पास आर्थिक तंगी की वजह से ये स्टूडियो बेचना पड़ा.\nइसके आख़िरी दौर में यहां अक्षय कुमार की फ़िल्म 'बारूद' और टीवी सीरियल 'अंतरिक्ष' की शूटिंग हुई थी.\nअशीम फ़िलहाल अपने पिता शक्ति सामंत के बैनर को किसी कॉर्पोरेट हाउस के साथ मिलकर पुनर्जीवित करना चाहते हैं.\nImage caption अब ज़्यादातर फ़िल्मों की शूटिंग फ़िल्म सिटी स्टूडियो में होती है.\n1977 में महाराष्ट्र सरकार द्वारा अधिकृत ज़मीन पर बना ये स्टूडियो मुंबई के उपनगर गोरेगांव में स्थित है.\nअब ज़्यादातर फ़िल्मों की शूटिंग यहीं पर होती है. इसे दादा साहब फालके नगर भी कहा जाता है.\nइस स्टूडियो में कई रिकॉर्डिंग स्टूडियोज़, थिएटर्स, तालाब, बगीचे और एक बेहद बड़ा खुला मैदान है.


JAC BOARD RESULT : रांची हिंसा में मृतक मोदस्सिर को दसवीं के परीक्षा में फर्स्ट डिवीजन अंक हासिल हुए।\nPosted on7days ago by JharkhandNews\nपैगंबर मोहम्मद के ख़िलाफ़ निलंबित भाजपा नेताओं की टिप्पणी के विरोध में बीते 10 जून को झारखंड की राजधानी रांची में हुई हिंसा के दौरान 20 वर्षीय साहिल और 15 वर्षीय मुदस्सिर आलम की गोली लगने से मौत हो गई थी.जिसमे मुदस्सिर का आज हाई स्कूल का रिज़ल्ट घोषित हुआ है, जिसमें मुदस्सिर ने 66.66% अंक प्राप्त कर फर्स्ट डिवीज़न हासिल किया है.\nJAC BOARD RESULT : मैट्रिक और इंटर साइंस का रिजल्ट घोषित हो चुका है. झारखंड एकेडमिक काउंसिल (Jharkhand Academic Council) की ओर से ली गई मैट्रिक और इंटरमीडिएट साइंस का रिजल्ट का प्रकाशन कर दिया गया. शिक्षा मंत्री जगरनाथ महतो की मौजूदगी में जैक की अधिकारिक वेबसाइट http://jacresults.com पर रिजल्ट जारी हुआ है.\nक्या 16 साल के एक बच्चे के साथ प्रशासन का ऐसा सलूक होना चाहिए. क्या उसे समझाया नहीं जा सकता था। आयूबी बताया कि परिवार ने जिला प्रशासन और कुछ असामाजिक तत्वों के खिलाफ डेली मार्केट पुलिस थाने में रविवार को शिकायत दर्ज कराई. लेकिन अब तक प्रशासन ने कुछ नहीं किया। फर्स्ट डिविजन लाने वाला 16 साल का मुद्दसिर नहीं रहा. लेकिन दोषी तो वे लोग भी हैं, जिन्होने बच्चे के मन में जहर भरा और उसे हिंसा के लिए उकसाया .\nमुदस्सिर को किस विषय में कितने नंबर मिले\nमुदस्सिर ने 10वीं की परीक्षा फर्स्ट डिवीजन से पास की है। मुद्दस्सिर का मार्क्सशीट बताता है कि वो एक प्रतिभाशाली विद्यार्थी था। मुद्दस्सिर को अंग्रेजी में 71, हिंदी में 64, उर्दू में 70, साइंस में 60, सोशल साइंस में 68 और गणित में 53 नंबर मिले। गणित को छोड़कर बाकी सभी विषयों में मुद्दस्सिर को ए ग्रेड मिला है। हालांकि, अपना परीक्षा परिणाम देखने के लिए मुद्दस्सिर इस दुनिया में मौजूद नहीं है।\nPosted in JHARKHANDTagged RANCHI MUDDASIR JHARKHAND BOARD RESULT\nPrevious article झारखंड बोर्ड 10वीं के टॉप5में लड़कियों ने बनाई जगह, अभिजीत शर्मा और तन्नू कुमारी को मिले 490 अंक !\nNext article मुगलों पर भड़के Azam Khan, बोले- ताजमहल-लालकिला की जगह मदरसा स्कूल और यूनिवर्सिटी बनाई होती तो…


भारत ने ड्रैगन को सीमा पर बुनियादी विकास के युद्ध में दी मात, जानिए चीन पर कैसे लगेगी अब लगाम | राष्ट्रीय समाचार\nभारत ने ड्रैगन को सीमा पर बुनियादी विकास के युद्ध में दी मात, जानिए चीन पर कैसे लगेगी अब लगाम\nभारत ने चीन को आज एक औऱ युद्ध में मात दी है. लेकिन ये युद्ध हथियारों का नहीं बल्कि सीमा पर बुनियादी विकास का है. सरहद पर चीन से लड़ने के लि...\nभारत ने चीन को आज एक औऱ युद्ध में मात दी है. लेकिन ये युद्ध हथियारों का नहीं बल्कि सीमा पर बुनियादी विकास का है. सरहद पर चीन से लड़ने के लिए सेना को जितनी हथियारों की जरूरत है उतनी ही जरूरत सरहद में इंफ्रास्ट्रक्चर की है. और चीन जैसे दुश्मन को देखते हुए भारत इस जरूरत को बखूबी समझता है.\nऐसे में एलएसी के पास अरुणाचल में आज रक्षा मंत्री राजनाथ सिंह ने सेला टनल के आखिरी चरण के काम का उद्घाटन किया. जो चीन पर लगाम लगाने और उस पर नजर रखने में मददगार साबित होगी.\nभारत ने हिम्मत हौसले तकनीक और अथक मेहनत के दम पर एक बार फिर इतिहास रच दिया है.\nदेश के दुर्गम इलाके में रणनीतिक बढ़त कायम कर ली र चीन जैसे दुश्मनों को परिचय दे दिया कि हिंदुस्तान में नामुमकिन कुछ भी नहीं है.\nआज जब केंद्रीय रक्षा मंत्री राजनाथ सिंह ने दिल्ली के वॉर मेमोरियल से अरुणाचल प्रदेश में सेला टनल के आखिरी चरण के काम की शुरुआत की. तो हिंदुस्तान के शौर्य और पराक्रम की कहानी फिर से आंखों के सामने आ गई.\nयहां 13 हजार फीट की ऊंचाई पर दिन रात मिशन मोड में काम को आगे बढ़ाया जा रहा है. और दुनिया की सबसे बड़ी बाइ-लेन सुरंग बनाई जा रही है. जिसे हर हाल में जून 2022 तक पूरा कर लिया जाएगा.\nइस परियोजना में 1790 मीटर और 475 मीटर लंबाई की दो सुरंग बनाई जा रही है. ये सुरंग सेला दर्रे से होकर गुजरती है. और इस परियोजना के पूरा होने पर तवांग के जरिए चीन सीमा तक की दूरी 10 किलोमीटर कम हो जाएगी.\nइस सुरंग के बनने से असम के तेजपुर और अरुणाचल प्रदेश के तवांग में सेना के4कोर मुख्यालयों के बीच. यात्रा में एक घंटे की कमी आएगी. इसके अलावा, सुरंग के जरिए नेशनल हाईवे 13 और विशेष रूप से बोमडिला और तवांग के बीच 171 किलोमीटर की दूरी हर मौसम में आवाजाही के लिए खुल जाएगी.\nबर्फबारी के दौरान भी प्रभावित नहीं होगी सेना की आवाजाही\nऐसा होते ही खराब मौसम या बर्फबारी के दौरान भी सेना की आवाजाही प्रभावित नहीं होगी और कम समय में एक जगह से दूसरी जगह जाया जा सकेगा. सबसे बड़ी बात ये है कि इस टनल के खुलने से देश को इस पूरे क्षेत्र में रणनीतिक बढ़त मिल जाएगी.\nटनल के बनते ही हिंदुस्तानी फौज, हथियार और गोला-बारूद तेजी से चीन सीमा तक पहुंचेंगे और हमारे जाबांज जवानों को दुश्मन को मुंहतोड़ जवाब देने में कामयाब मिलेगी. क्योंकि सेला दर्रा अरुणाचल प्रदेश के तवांग और पश्चिम कामेंग जिलों के बीच सीमा पर स्थित एक बेहद ऊंचा पर्वतीय दर्रा है. जिसे चीन दक्षिण तिब्बत का हिस्सा बताता है.\nदेश के लिए क्यों जरूरी हैं ये टनल\nय़े टनल देश के लिए क्यों जरूरी है इसे ऐसे भी समझा जा सकता है. भारत लगातार इन इलाकों में अपने पड़ोसी देशों से चुनौतियों का सामना कर रहा है. एलएसी से सटे इलाक़ों और राज्यों में इंफ्रास्ट्रक्चर की कमी भारत के सामने हमेशा एक बड़ी चुनौती की तरह पेश आई है.\nइस चुनौती को दूर करने के लिए ही केंद्र सरकार ने BRO यानी बॉर्डर रोड ऑर्गेनाइजेशन के बजट में तीन से चार गुना इज़ाफा किया है. जिसके ज़रिए सड़क, टनल और दूसरे इंफ्रास्ट्रक्चर डेवलप किये जा रहे हैं. जिसका मकसद चीन की चालबाज़ियों पर पैनी नज़र रखना है और समय रहते पलटवार करने की क्षमता बढ़ाना है.सेला टनल हिंदुस्तान के इसी मिशन को आगे ले जरा है.\nआप इसे ऐसे भी समझिए. LAC पर जब तनाव चरम पर था. तो सर्दी से ठीक पहले LAC पर हिंद की तैयारी को देख दुनिया दंग रह गई थी. तब सुलगते सरहद पर चौदह महीने का राशन जुटा लिया गया था. फॉरवर्ड लोकेशन में चिनूक हेलीकॉप्टर के जरिए तोपें पहुंचाई जा रही थीं और ये सब संभव हुआ था. सरहद तक बनी सड़क और टनल के कारण..इसी वजह से अब सामरिक रूप से महत्वपूर्ण सड़कों का काम और तेजी से हो रहा है.\nआपको बता दें कि इस समय पूरे देश के सीमावर्ती राज्यों में कुल 272 रोड पर काम जारी है जिनमें एलएसी से सटे इलाकों में सबसे ज्यादा रोड तैयार की जा रही है. अरुणाचल प्रदेश में सबसे ज्यादा 54 रोड पर काम जारी है.\nसीमा वार्ता में तेजी लाने के लिए भूटान-चीन के बीच हुए समझौते पर बारीकी से रख रहे नजर- विदेश मंत्रालय\nचीन और रूस की सेनाएं एक साथ करेंगी युद्धाभ्यास; कम्‍युनिकेशन, बारूदी सुरंग और हवाई खतरों पर दी जाएगी खास ट्रेनिंग\nराष्ट्रीय समाचार: भारत ने ड्रैगन को सीमा पर बुनियादी विकास के युद्ध में दी मात, जानिए चीन पर कैसे लगेगी अब लगाम


विंडोज 10, 8.1 और7में एफ़टीपी सर्वर को कॉन्फ़िगर और सेटअप कैसे करें (अपडेट 2020) - विंडोज 10\nविंडोज 10, 8.1 और7में एफ़टीपी सर्वर को कॉन्फ़िगर और सेटअप कैसे करें (अपडेट 2020)\nकॉन्फ़िगर करने के लिए खोज रहे हैं विंडोज 10 एफ़टीपी सर्वर नेटवर्क पर फ़ाइलों को साझा और एक्सेस करने के लिए? यहाँ इस पोस्ट में हम चर्चा करते हैं विंडोज़ 10 में एफ़टीपी सर्वर कैसे बनाएं और 8.1। इसके अलावा, आपको बताएंगे कि फ़ाइलों को कैसे पहुंचें Via FTP सर्वर पर साझा करें और आप इसे लैन और वैन के माध्यम से कहीं से भी कैसे एक्सेस कर सकते हैं। और आप उपयोगकर्ता नाम / पासवर्ड या अनाम पहुंच के साथ उपयोगकर्ताओं को प्रतिबंधित करके अपने एफ़टीपी साइट तक पहुंच दे सकते हैं। यह के उद्देश्य पर निर्भर करता है एफ़टीपी सर्वर अपने आंतरिक या बाहरी नेटवर्क पर।\nएफ़टीपी खड़ा है फ़ाइल ट्रांसफ़र प्रोटोकॉल क्लाइंट मशीन और FTP सर्वर के बीच फाइल ट्रांसफर करने के लिए एक उपयोगी फीचर। यह ऐसा है जैसे आप कॉन्फ़िगर किए गए कुछ फ़ाइल फ़ोल्डर साझा करते हैं एफ़टीपी सर्वर एक पोर्ट नंबर पर, और एक उपयोगकर्ता कहीं से भी एफ़टीपी प्रोटोकॉल के माध्यम से फ़ाइलों को पढ़ और लिख सकता है। और अधिकांश ब्राउज़र एफ़टीपी प्रोटोकॉल का समर्थन करते हैं इसलिए हम ब्राउज़र के माध्यम से एफ़टीपी सर्वर तक पहुंच सकते हैं।\nउदाहरण के लिए, ftp: // YourHOSTNAME या आईपी पता।\nएक होने एफ़टीपी सर्वर आंतरिक या बाह्य नेटवर्क पर नेटवर्क पर फ़ाइलों को साझा और एक्सेस करने के लिए हमेशा आसान और तेज़ होता है। विंडोज 10 और 8.1 इंटरनेट इनफॉर्मेशन सर्विस फीचर्स के तहत बिल्ट-इन एफ़टीपी सर्वर फ़ीचर के साथ आते हैं, जिन्हें इस्तेमाल से पहले इंस्टॉल करना होता है। यह सेक्शन हम विंडोज 10. और यूजिंग पर एफटीपी सर्वर को सेटअप करने के तरीके के माध्यम से चलते हैं WinSCP FTP सर्वर से कनेक्ट करने के लिए विंडोज़ क्लाइंट के रूप में। इसके अलावा, कुछ हैं मुफ्त एफ़टीपी ग्राहक उपलब्ध है जिसके द्वारा आप अपने पीसी और रिमोट सर्वर के बीच फाइल ट्रांसफर कर सकते हैं।\nके लिए विंडोज़ पर FTP सर्वर कॉन्फ़िगर करें कंप्यूटर पहले, हमें एफ़टीपी और आईआईएस फ़ीचर को चालू करना होगा।\nWindows + R दबाएँ, कीबोर्ड शॉर्टकट टाइप करें appwiz.cpl और ओके पर क्लिक करें।\nइससे प्रोग्राम और फीचर्स खुलेंगे,\nनीचे दी गई छवि के अनुसार 'चालू या बंद' विंडोज सुविधाओं पर क्लिक करें।\nनोट: यदि IIS पहले विंडोज 10 या 8.1 कंप्यूटर पर स्थापित नहीं था, तो आपको IIS की अन्य विशेषताओं को भी स्थापित करने की आवश्यकता है (जैसा कि तीर के निशान द्वारा दिखाया गया है)। विंडोज 10 पर एफ़टीपी सर्वर को चलाने के लिए वास्तविक आवश्यकताओं के लिए नीचे दिए गए स्क्रीनशॉट को देखें (सभी विशेषताएं जो टिक किए जाने की आवश्यकता है)।\nयह सुविधाओं को स्थापित करने में कुछ समय लेगा, पूर्ण होने तक प्रतीक्षा करें।\nएफ़टीपी सर्वर विंडोज 10 को कॉन्फ़िगर करें\nअब स्थापना पूर्ण होने के बाद, आपको नीचे दिए चरणों के बाद FTP सर्वर को कॉन्फ़िगर करना होगा।\nनियंत्रण कक्ष खोलें सभी नियंत्रण कक्ष आइटम व्यवस्थापकीय उपकरण\nफिर इंटरनेट सूचना सेवा (IIS) प्रबंधक पर डबल क्लिक करें\nIIS प्रबंधक खुलता है, यहां साइटों का विस्तार करें, उस पर राइट क्लिक करें और क्लिक करें FTP साइट जोड़ें।\nध्यान दें: मैंने इस चरण पर पहुँचने से पहले C ड्राइव पर 101 windows101tricks FTP Share ’(जिसे हम FTP सर्वर के माध्यम से साझा करने जा रहे हैं) नामक एक फ़ोल्डर बनाया है।\nएफ़टीपी साइट के लिए एक नाम दें और स्थानीय फ़ोल्डर को ब्राउज़ करें जिसे आप एफ़टीपी सर्वर के माध्यम से दूसरों के साथ साझा करना चाहते हैं।\nअगली स्क्रीन में, आपको ड्रॉप डाउन बॉक्स से स्थानीय कंप्यूटर का आईपी पता चुनना होगा। मुझे आशा है कि आप पहले ही सेट अप कर चुके होंगे स्थैतिक आईपी कंप्यूटर के लिए।\nऔर पोर्ट नंबर छोड़ दिया इक्कीस एफ़टीपी सर्वर की डिफ़ॉल्ट पोर्ट संख्या के रूप में।\nSSL विकल्प के तहत, SSL प्रमाणपत्र के बिना कनेक्शन बनाने के लिए No SSL का चयन करें।\nएक पेशेवर एफ़टीपी सर्वर सेटअप के लिए उत्पादन वातावरण में, आपको एसएसएल को सक्षम करने की आवश्यकता हो सकती है जिसके लिए प्रमाणपत्र की आवश्यकता होती है।\nअगली स्क्रीन में, आप उपयोगकर्ताओं को एफ़टीपी साइट तक पहुँचने की अनुमति दे सकते हैं।\nयहां आपको यह तय करने की आवश्यकता है कि अन्य लोग एफ़टीपी शेयर को कैसे एक्सेस करेंगे और कौन रीड-ओनली या रीड एंड राइट एक्सेस का उपयोग करेगा।\nइस परिदृश्य को मान लेते हैं\nयदि आप चाहते हैं कि विशिष्ट उपयोगकर्ता पहुंच और लिखना पढ़ें, तो जाहिर है कि उन्हें इसके लिए एक उपयोगकर्ता नाम और पासवर्ड लिखना होगा। अन्य उपयोगकर्ता केवल सामग्री देखने के लिए किसी भी उपयोगकर्ता नाम या पासवर्ड के बिना एफ़टीपी साइट का उपयोग कर सकते हैं, इसे गुमनाम उपयोगकर्ता एक्सेस कहते हैं। अब समाप्त पर क्लिक करें।\nWindows फ़ायरवॉल के माध्यम से एक FTP सर्वर की अनुमति दें\nयदि आपके पास विंडोज फ़ायरवॉल आपके कंप्यूटर पर चल रहा है, तो सुरक्षा सुविधा एफ़टीपी सर्वर तक पहुंचने की कोशिश कर रहे किसी भी कनेक्शन को रोक देगी। एफ़टीपी सर्वर को फ़ायरवॉल के माध्यम से अनुमति देने के लिए नीचे दिए गए चरणों का उपयोग करें।\nओपन कंट्रोल पैनल ऑल कंट्रोल पैनल आइटम विंडोज फ़ायरवॉल।\nWindows फ़ायरवॉल लिंक के माध्यम से एप्लिकेशन या सुविधा को अनुमति दें पर क्लिक करें।\nध्यान दें: आजकल फ़ायरवॉल एंटीवायरस एप्लिकेशन द्वारा प्रबंधित होते हैं, इसलिए आपको या तो एफ़टीपी को कॉन्फ़िगर करने की आवश्यकता है / एफ़टीपी की अनुमति दें या अपने एंटीवायरस पर फ़ायरवॉल को अक्षम करें\nअब चेंजेस सेटिंग बटन पर क्लिक करें।\nइस बिंदु पर, आपको अपने स्थानीय नेटवर्क से अपने नए बनाए गए एफ़टीपी सर्वर को जोड़ने के लिए अपने पसंदीदा एफ़टीपी ग्राहक का उपयोग करने में सक्षम होना चाहिए।\nअब हमें रूटर पर कॉन्फ़िगर करने और अपने पीसी से कनेक्शन की अनुमति देने के लिए टीसीपी / आईपी पोर्ट नंबर 21 खोलने की आवश्यकता है। ताकि आपका एफ़टीपी सर्वर इंटरनेट से उपलब्ध हो सके और आप इसे कहीं से भी एक्सेस कर सकें। यहां अधिकांश राउटर्स को कॉन्फ़िगर करने के चरण देखें। (टीसीपी / आईपी बंदरगाहों को अग्रेषित करने के लिए और अधिक विशिष्ट निर्देशों के लिए, आपको अपने राउटर के निर्माता समर्थन वेबसाइट की जांच करनी चाहिए।)\nसबसे पहले कमांड प्रॉम्प्ट खोलें, कमांड टाइप करें ipconfig और एंटर कुंजी दबाएं\nपता करें और डिफ़ॉल्ट गेटवे पते (राउटर आईपी एड्रेस) को नोट करें\nएड्रेस बार पर राउटर का आईपी एड्रेस दर्ज करें और एंटर दबाएं।\nपोर्ट फ़ॉरवर्डिंग अनुभाग खोजें - आमतौर पर, आपको यह सुविधा WAN या NAT सेटिंग्स के तहत मिलेगी।\nएक नया पोर्ट अग्रेषण बनाएँ जिसमें निम्नलिखित जानकारी शामिल हो:\nसेवा का नाम: आप किसी भी नाम का उपयोग कर सकते हैं। उदाहरण के लिए, FTP- सर्वर।\nपीसी का टीसीपी / आईपी पता: ओपन कमांड प्रॉम्प्ट, टाइप करें ipconfig, और IPv4 पता आपके PC का TCP / IP पता है।\nकिसी भी पीसी से एफ़टीपी सर्वर कैसे एक्सेस करें\nफ़ायरवॉल को कॉन्फ़िगर करने और अपने राउटर पर पोर्ट 21 को अग्रेषित करने के बाद, अपने एफ़टीपी सर्वर का परीक्षण करने का सबसे तेज़ तरीका है।\nअपना डिफ़ॉल्ट वेब ब्राउज़र खोलें\nएड्रेस बार में अपना विंडोज 10 पीसी आईपी एड्रेस, एफ़टीपी लिंक फॉर्मेट पर टाइप करें, और एंटर दबाएं।\nपता इस तरह दिखना चाहिए: FTP://192.168.1.199। या आपका सार्वजनिक पता।\nयह प्रमाणीकरण के लिए पूछेगा कि आप एफ़टीपी शेयर फ़ोल्डर पर साझा की गई फ़ाइलों तक पहुंचने के लिए अपना सिस्टम यूज़रनेम और पासवर्ड टाइप करें।\nएफ़टीपी सर्वर को विभिन्न स्थानों / नेटवर्क्स से एक्सेस करने के लिए, आपको स्टेटिक आईपी टाइप करना होगा (आपके इंटरनेट प्रदाता द्वारा प्रदान किया गया है)। उदाहरण के लिए, आपका स्टेटिक आईपी 11.03.68.445 है, फिर आपको अपने स्थानीय होस्टनाम ftp://11.03.68.445 या अपने ftp: // का उपयोग करने की आवश्यकता है।\nइसके अलावा, आप तीसरे पक्ष के अनुप्रयोगों का उपयोग कर सकते हैं जैसे ( FileZilla ) अपलोड फाइल को डाउनलोड करने के लिए क्लाइंट मशीन और FTP सर्वर के बीच फोल्डर्स। उपलब्ध कई मुफ्त एफ़टीपी ग्राहक हैं आप अपने एफ़टीपी सर्वर का प्रबंधन करने के लिए उनमें से किसी का उपयोग कर सकते हैं:\nFireFTP: फ़ायरफ़ॉक्स ब्राउज़र एफ़टीपी क्लाइंट एक्सटेंशन\nFileZilla: एक एफ़टीपी क्लाइंट विंडोज के लिए उपलब्ध है\nCyberduck: एफ़टीपी क्लाइंट विंडोज के लिए उपलब्ध है\nWinSCP: Microsoft विंडोज के लिए एक स्वतंत्र और ओपन-सोर्स SFTP, FTP, WebDAV, Amazon S3 और SCP क्लाइंट\nउदाहरण के लिए, मैं WinSCP का उपयोग कर रहा हूं।\nसबसे पहले, एप्लिकेशन को डाउनलोड और इंस्टॉल करें।\nउपयोगकर्ता नाम एफ़टीपी सर्वर विंडोज यूज़रनेम है, और पासवर्ड एफ़टीपी सर्वर विंडोज पासवर्ड और क्लिक है सहेजें WinSCP एक कनेक्शन स्थापित करता है और डाउनलोड के लिए उपलब्ध सभी फ़ाइलों के फ़ोल्डरों को सूचीबद्ध करता है।\nआपकी मशीन में बाईं ओर की खिड़कियां और दाईं ओर FTP सर्वर है\nफ़ाइलों को बाएँ से दाएँ खींचें FTP सर्वर में फ़ाइल ले जाएँगे\nदाईं ओर से फ़ाइलें खींचें क्लाइंट मशीन पर फ़ाइल चाल की प्रतिलिपि बनाएगी\nयह सब आपने सफलतापूर्वक कॉन्फ़िगर किया है विंडोज़ 10 पर एफ़टीपी सर्वर कंप्यूटर। साथ ही, ये चरण (सेटअप एफ़टीपी सर्वर) विंडोज 8.1, 8 और विंडोज7कंप्यूटर पर लागू होते हैं।\nविंडोज 10 सबसिस्टम पर काली लिनक्स कैसे स्थापित करें (स्टेप बाय स्टेप गाइड)\nविंडोज 10 प्रिंटर ऑफ़लाइन रहता है? इसे ऑनलाइन बनाते हैं\nहल: कैंट प्रिंट दस्तावेज़, प्रिंटर ड्राइवर विंडोज 10 में उपलब्ध नहीं है\nविंडोज 10 अपडेट के बाद बंद नहीं हुआ? यह कैसे तय करने के लिए यहाँ है!\nस्वचालित रूप से बैकअप फ़ाइलें


भाजपा प्रदेश नेताओं के मनभेद की भेट चढा नारु भील\nभाजपा जिला प्रमुख उम्मीदवार बनी वृद्धि भील रायपुर\nभीलवाड़ा। भाजपा प्रदेश संगठन मे पूर्व ओर मौजूदा सगंठन प्रमुखों मे बढ रही गुटबाजी की बलि चढा गया. भाजपा मे गुजरे एक दशक से भील समुदाय मे पहले पहल झंडा बुलंद करने वाला भील आरक्षण संघर्ष समिति प्रदेशाध्यक्ष नारु भील। भाजपा प्रदेश संगठन ने भीलवाड़ा एसटी महिला आरक्षित जिला प्रमुख पद पर वृद्धि भील (रायपुर ) को भाजपा उम्मीदवार चयन कर जिला संगठन ने उसका अकेला नामांकन दाखिल किया है। नारु भील की धर्मपत्नी सुनीता भील भीलवाड़ा जिले के पांच प्रमुख नेताओं की पहली पसंद है। पर प्रदेश संगठन नेताओं की एक पूर्व वरिष्ठ मंत्री ओर जिले के मौजूदा भाजपा विधायक से अदावत के कारण उनके विधानसभा क्षेत्र से जिला परिषद सदस्य का चुनाव लड जीतना अभिषाप हो गया नारु भील के लिए।\nपक्की खबर, भाजपा जिले के प्रमुखों ने जीती तीनो भील महिला सुनीता भील, मीरा भील, वृद्धि भील का जिला प्रमुख पद का बीती रात नामांकन पत्र तैयार कराया था। आश्वासन नारु भील को पुरा दिया। काज किया अकेला आवेदन नामांकन दाखिला वृद्धि भील का। नारु भील सांसद सुभाष बहेडिया के पुराने जीप वाहन को ले भील समुदाय को भाजपा से जोडने की कवायद में लगा रहा। नतीजा, मजबूत भाजपा विरोधी दल से भील समुदाय का बढा तबका निकल भाजपा समर्थित हुआ है।\nअब भील समुदाय का भीलवाड़ा जिले मे बढा जुडा हुआ है। यही नहीं नारु भील ने प्रदेश के अन्य जिलों में भी भाजपा नेताओं के कथन पर दौरा कर भील समुदाय में भाजपा के लिए प्रचार प्रसार की मशक्कत तक की। भील समुदाय मे प्रदेश मे नारु भील की पहचान ओर पंसद है।नारु भील एक दशक पहले भाजपा भीलवाड़ा जिला एसटी मोर्चा जिलाध्यक्ष मनोनीत किया गया था।तब से नारु भील भाजपा काज मे लगा है। जिससे न सिर्फ नीरु भील के न्याय होता, साथ ही भाजपा को भी इसका लाभ मिलता। इस संबंध में मैरी भाजपा प्रदेश के नेताओं से बात- संदेश का आदान प्रदान हुआ। लेकिन मनभेद ओर अहमः की जीत हुई ओर सज्जन समर्पित की हार। सच मे नहीं अभी आया राम राज्य ! जय श्री राम!! मदद कर भगवान!!!


BRAHMA KUMARIS MURLI TODAY 28 SEPTEMBER 2019 : AAJ KI MURLI – Daily Gyan Murli: Brahma kumaris Daily Murli – Bk Today Murli\n2019 प्रात:मुरलीओम् शान्ति”बापदादा”‘ मधुबन\n“मीठे बच्चे – बाप की श्रीमत पर चलकर अपना श्रृंगार करो, परचिन्तन से अपना श्रृंगार मत बिगाड़ो, टाइम वेस्ट न करो”\nप्रश्नः- तुम बच्चे बाप से भी तीखे जादूगर हो – कैसे?\nओम् शान्ति। रूहानी जादूगर बैठ रूहानी बच्चों को, जो बाप से भी तीखे जादूगर हैं, उन्हों को समझाते हैं – तुम यहाँ क्या कर रहे हो? यहाँ बैठे-बैठे कोई चुरपुर नहीं। बाप अथवा साजन, सजनियों को युक्ति बता रहे हैं। साजन कहते हैं – यहाँ बैठे तुम क्या करते हो? अपने को तुम ऐसे लक्ष्मी-नारायण मिसल श्रृंगार रहे हो। कोई समझेंगे? तुम यहाँ सब बैठे हो फिर नम्बरवार पुरूषार्थ अनुसार तो हो ही ना। बाप कहते हैं ऐसे श्रृंगारे हुए बनना है। तुम्हारी एम ऑबजेक्ट ही यह है भविष्य अमरपुरी के लिए। यहाँ बैठे हुए तुम क्या कर रहे हो? पैराडाइज़ के श्रृंगार के लिए पुरूषार्थ कर रहे हो। इसको क्या कहें? यहाँ बैठे हुए अपने को चेन्ज कर रहे हो। उठते, बैठते, चलते बाप ने एक मनमनाभव की चाबी दे दी है। बस एक सिवाए इसके और कोई भी फालतू बातें सुन-सुनाकर टाइम वेस्ट मत करो। तुम अपने ही श्रृंगार में लगे रहो। दूसरा करता है वा नहीं, इसमें तुम्हारा क्या जाता है! तुम अपने पुरूषार्थ में रहो। कितनी समझ की बातें हैं। कोई नया सुनेगा तो जरूर वन्डर खायेगा। तुम्हारे में कोई तो अपना श्रृंगार कर रहे हैं, कोई तो और ही बिगाड़ रहे हैं। परचिन्तन आदि में टाइम वेस्ट करते रहते हैं। बाप बच्चों को समझाते हैं तुम सिर्फ अपने को देखो कि हम क्या कर रहे हैं। बहुत छोटी युक्ति बताई है, बस एक ही अक्षर है – मनमनाभव। तुम यहाँ बैठे हो परन्तु बुद्धि में है कि सारी सृष्टि का चक्र कैसे फिरता है। अभी फिर से हम विश्व का श्रृंगार कर रहे हैं। तुम कितने पद्मापद्म भाग्यशाली हो। यहाँ बैठे-बैठे तुम कितना कार्य करते हो। कोई हाथ-पांव तो चलाने की बात ही नहीं है। सिर्फ विचार की बात है। तुम कहेंगे हम यहाँ बैठे ऊंच ते ऊंच विश्व का श्रृंगार कर रहे हैं। मनमनाभव का मंत्र कितना ऊंच है। इस योग से ही तुम्हारे पाप भस्म होते जायेंगे और तुम साफ बनते-बनते फिर कितने शोभनिक हो जायेंगे। अभी आत्मा पतित है तो शरीर की भी हालत देखो क्या हो गई है। अब तुम्हारी आत्मा और काया कंचन बन जायेगी। यह कमाल है ना। तो ऐसा अपना श्रृंगार करना है। दैवीगुण भी धारण करने हैं। बाप सभी को एक ही रास्ता बताते हैं – अल्फ बे। सिर्फ अल्फ की बात है। बाप को याद करते रहो तो तुम्हारा श्रृंगार सारा बदल जायेगा।\nबाप से भी तुम बड़े जादूगर हो। तुमको युक्ति बताते हैं कि ऐसा-ऐसा करने से तुम्हारा श्रृंगार बन जायेगा। अपना श्रृंगार न करने से तुम मुफ्त अपने को नुकसान पहुँचाते हो। इतना तो समझते हो हम भक्ति मार्ग में क्या-क्या करते थे। सारा श्रृंगार ही बिगाड़ कर क्या बन गये हो! अब एक ही अक्षर से, बाप की याद से तुम्हारा श्रृंगार होता है। बच्चों को कितना अच्छी रीति समझाकर फ्रेश करते हैं। यहाँ बैठे तुम क्या करते हो? याद की यात्रा में बैठे हो। अगर कोई का ख्याल और और तरफ होगा तो श्रृंगार थोड़ेही होगा। तुम श्रृंगारे हो तो फिर औरों को भी रास्ता बताना है। बाप आते ही हैं ऐसा श्रृंगार बनाने। कमाल शिवबाबा आपकी, आप हमारा कितना श्रृंगार करते हो। उठते, बैठते, चलते हमको अपना श्रृंगार करना है। कोई तो अपना श्रृंगार कर फिर दूसरों का भी करते हैं। कोई तो अपना भी श्रृंगार नहीं करते तो दूसरे का भी श्रृंगार बिगाड़ते रहते हैं। फालतू बातें सुनाकर उनकी अवस्था को भी नीचे गिरा देते हैं। खुद भी श्रृंगार से रह जाते हैं, तो दूसरे को भी रहा देते हैं। तो अच्छी रीति सोच विचार करो – बाबा कैसे-कैसे युक्ति बताते हैं। भक्ति मार्ग के शास्त्र पढ़ने से यह युक्तियां नहीं आती हैं। शास्त्र तो हैं भक्ति मार्ग के। तुमको कहते हैं तुम क्यों शास्त्रों को नहीं मानते हो? बोलो, हम तो सब मानते हैं। आधाकल्प भक्ति की है। शास्त्र पढ़ते हैं तो कौन नहीं मानेंगे। रात और दिन होते हैं तो जरूर दोनों को मानेंगे ना। यह है बेहद का दिन और रात।\nबाप कहते हैं – मीठे बच्चों, तुम अपना श्रृंगार करो। टाइम वेस्ट मत करो। टाइम बहुत थोड़ा है। तुम्हारी बड़ी विशाल बुद्धि चाहिए। आपस में बहुत प्रेम होना चाहिए। टाइम वेस्ट नहीं करना चाहिए क्योंकि तुम्हारा टाइम तो बहुत वैल्युबुल है। कौड़ी से हीरे जैसा तुम बनते हो। मुफ्त में इतना थोड़ेही सुन रहे हो। कोई कथा है क्या। बाप अक्षर ही एक सुनाते हैं। बड़े-बड़े आदमियों को जास्ती बात थोड़ेही करनी चाहिए। बाप तो सेकण्ड में जीवनमुक्ति का रास्ता बताते हैं। यह हैं ही ऊंच श्रृंगार वाले, तब तो उन्हों के ही चित्र हैं जिनको बहुत पूजते रहते हैं। जितना बड़ा आदमी होगा, उतना बड़ा मन्दिर बनायेंगे, बड़ा श्रृंगार करेंगे। आगे तो देवताओं के चित्र पर हीरे का हार पहनाते थे। बाबा को तो अनुभव है ना। बाबा ने खुद हीरे का हार बनाया था लक्ष्मी-नारायण के लिए। वास्तव में तो उन्हों जैसी यहाँ पहरवाइस कोई बना न सके। अभी तुम बना रहे हो नम्बरवार पुरूषार्थ अनुसार। तो बाप समझाते हैं – बच्चे, टाइम वेस्ट न अपना करो, न औरों का करो। बाप युक्ति बहुत सहज बताते हैं। मुझे याद करो तो पाप मिट जाएं। याद बिगर इतना श्रृंगार हो न सके। तुम यह बनने वाले हो ना। दैवी स्वभाव धारण करना है। इसमें कहने की भी दरकार नहीं। परन्तु पत्थरबुद्धि होने कारण सब समझाना पड़ता है। एक सेकेण्ड की बात है। बाप कहते हैं – मीठे-मीठे बच्चों, तुमने अपने बाप को भूलने से कितना श्रृंगार बिगाड़ दिया है। बाप तो कहते हैं चलते-फिरते श्रृंगार करते रहो। परन्तु माया भी कम नहीं है। कोई-कोई लिखते हैं – बाबा, आपकी माया बहुत तंग करती है। अरे हमारी माया कहाँ है, यह तो खेल है ना! मैं तो तुमको माया से छुड़ाने आया हूँ। मेरी माया फिर काहे की। इस समय पूरा ही इनका राज्य है। जैसे इस रात और दिन में फर्क नहीं हो सकता। यह फिर है बेहद की रात और दिन। इनमें एक सेकेण्ड का भी फर्क नहीं हो सकता है। अभी तुम बच्चे नम्बरवार पुरूषार्थ अनुसार ऐसा श्रृंगार कर रहे हो। बाप कहते हैं – चक्रवर्ती राजा बनना है तो चक्र फिराते रहो। भल गृहस्थ व्यवहार में रहो, इसमें सारा बुद्धि से काम लेना है। आत्मा में ही मन-बुद्धि है। यहाँ तुमको बाहर का गोरख धन्धा कुछ भी नहीं है। यहाँ आते ही हो तुम अपने को श्रृंगारने, रिफ्रेश होने। बाप पढ़ाते तो सबको एक ही जैसा हैं। यहाँ बाबा पास आते हैं नई-नई प्वाइंट्स सम्मुख सुनने, फिर घर में जाते हैं तो जो कुछ सुना है वह बाहर निकल जाता है। यहाँ से बाहर निकलने से ही झोली छांट लेते हैं। जो सुना उस पर मनन-चितंन नहीं करते हैं। तुम्हारे लिए तो यहाँ एकान्त की जगह बहुत है। बाहर में तो खटमल फिरते रहते हैं। एक-दो का खून करते, पीते रहते हैं।\nतो बाप बच्चों को समझाते हैं – यह तुम्हारा टाइम मोस्ट वैल्युबुल है, इसको तुम वेस्ट मत करो। अपने को श्रृंगारने की बहुत युक्तियां मिली हैं। मैं सबका उद्धार करने आता हूँ। मैं आया हूँ तुमको विश्व की बादशाही देने। तो अब मुझे याद करो, टाइम वेस्ट मत करो। काम-काज करते भी बाप को याद करते रहो। इतनी ढेर सब आत्मायें आशिक हैं एक परमपिता परमात्मा माशूक की। वह सब जिस्मानी कथायें आदि तो तुम बहुत सुनते हो। अब बाप कहते हैं वह सब भूल जाओ। भक्ति मार्ग में तुमने मुझे याद किया और वायदा भी किया है, हम आपके ही बनेंगे। ढेर के ढेर आशिकों का एक माशूक। भक्ति मार्ग में कहते हैं – ब्रह्म में लीन होंगे, यह सब हैं फालतू बातें। एक भी मनुष्य मोक्ष को नहीं पा सकता है। यह तो अनादि ड्रामा है, इतने सब एक्टर्स हैं, इसमें ज़रा भी फर्क नहीं हो सकता है। बाप कहते हैं सिर्फ एक अल्फ को याद करो तो तुम्हारा यह श्रृंगार हो जायेगा। अभी तुम यह बन रहे हो। स्मृति में आता है – अनेक बार हमने यह श्रृंगार किया है। कल्प-कल्प बाबा आप आयेंगे, हम आपसे ही सुनेंगे। कितनी गुह्य-गुह्य प्वाइंट्स हैं। बाबा ने युक्ति बहुत अच्छी बताई है। वारी जाऊं, ऐसे बाप पर। आशिक-माशूक भी सब एक जैसे नहीं होते। यह तो सभी आत्माओं का एक ही माशूक है। जिस्मानी कोई बात नहीं। परन्तु तुम्हें संगमयुग पर ही बाप से यह युक्ति मिलती है। कहाँ भी तुम जाओ, खाओ-पियो, घूमो फिरो, नौकरी करो, अपना श्रृंगार करते रहो। आत्मायें सब एक माशूक की आशिक हैं। बस, उनको ही याद करते रहो। कोई-कोई बच्चे कहते हैं हम तो 24 घण्टे याद करते रहते हैं। परन्तु सदैव तो कोई कर नहीं सकते। बहुत में बहुत दो अढ़ाई घण्टे तक। जास्ती अगर लिखें तो बाबा मानता नहीं। दूसरे को स्मृति दिलाते नहीं तो कैसे समझें तुम याद करते हो? क्या कोई डिफीकल्ट बात है? कोई इसमें खर्चा है? कुछ भी नहीं। बस, बाबा को याद करते रहो तो तुम्हारे पाप कट जाएं। दैवीगुण भी धारण करने हैं। पतित कोई शान्तिधाम वा सुखधाम में जा न सके। बाप बच्चों को कहते हैं अपने को आत्मा भाई-भाई समझो। 84 जन्मों का पार्ट अभी पूरा होता है। यह पुराना चोला छोड़ने का है। ड्रामा देखो कैसा बना हुआ है। तुम जानते हो नम्बरवार पुरूषार्थ अनुसार। दुनिया में तो कोई कुछ भी नहीं समझते। हरेक अपने से पूछे कि हम बाप की मत पर चलते हैं? चलेंगे तो श्रृंगार भी अच्छा होगा। एक-दो को उल्टी बातें सुनाकर अथवा सुनकर अपना श्रृंगार भी बिगाड़ देते हैं तो दूसरे का भी बिगाड़ देते हैं। बच्चों को तो इसी धुन में लगा रहना है कि हम ऐसे श्रृंगारधारी कैसे बनें। बाकी तो जो कुछ है वह ठीक है। सिर्फ पेट के लिए रोटी आराम से मिले। वास्तव में पेट जास्ती नहीं खाता। भल तुम सन्यासी हो परन्तु राजयोगी हो। न बहुत ऊंचा, न नीचा। खाओ भल परन्तु ज्यादा हिर न जाओ (आदत न पड़ जाए)। यही एक-दो को याद दिलाओ – शिवबाबा याद है? वर्सा याद है? विश्व की बादशाही का श्रृंगार याद है? विचार करो – यहाँ बैठे-बैठे तुम्हारी क्या कमाई है! इस कमाई से अपार सुख मिलना है, सिर्फ याद की यात्रा से और कोई तकलीफ नहीं। भक्ति मार्ग में मनुष्य कितने धक्के खाते हैं। अभी बाप आये हैं श्रृंगारने। तो अपना अच्छी रीति ख्याल करो। भूलो मत। माया भुला देती है फिर टाइम बहुत वेस्ट करते हैं। तुम्हारा तो यह बहुत वैल्युबुल टाइम है। पढ़ाई की मेहनत से मनुष्य क्या से क्या बन जाते हैं। बाबा तुमको और कोई तकलीफ नहीं देते हैं। सिर्फ कहते हैं – मुझे याद करो। कोई भी किताब आदि उठाने की दरकार नहीं। बाबा कोई किताब उठाता है क्या? बाप कहते हैं मैं आकर इस प्रजापिता ब्रह्मा द्वारा एडाप्ट करता हूँ। प्रजापिता है ना। तो इतनी कुख वंशावली प्रजा कैसे होगी? बच्चे एडाप्ट होते हैं। वर्सा बाप से मिलना है। बाप ब्रह्मा द्वारा एडाप्ट करते हैं, इसलिए उनको मात-पिता कहा जाता है। यह भी तुम जानते हो। बाप का आना बड़ा एक्यूरेट है। एक्यूरेट टाइम पर आते हैं, एक्यूरेट टाइम पर जायेंगे। दुनिया की बदली तो होनी ही है। अभी बाप तुम बच्चों को कितनी अक्ल देते हैं। बाप की मत पर चलना है। स्टूडेन्ट जो पढ़ते हैं वही बुद्धि में चलना है। तुम भी यह संस्कार ले जाते हो। जैसे बाप में संस्कार हैं वैसे तुम्हारी आत्मा में भी यह संस्कार भरते हैं। फिर जब यहाँ आयेंगे तो वही पार्ट रिपीट होगा। नम्बरवार पुरूषार्थ अनुसार आयेंगे। अपने दिल से पूछो – कितना पुरूषार्थ किया है, अपने को श्रृंगारने का। टाइम कहाँ वेस्ट तो नहीं किया है? बाप सावधान करते हैं – वाह्यात बातों में कहाँ भी टाइम न गँवाओ। बाप की श्रीमत याद रखो। मनुष्य मत पर न चलो। तुमको यह पता थोड़ेही था कि हम पुरानी दुनिया में हैं। बाप ने बताया है कि तुम क्या थे। इस पुरानी दुनिया में कितने अपार दु:ख हैं। यह भी ड्रामा अनुसार पार्ट मिला हुआ है। ड्रामा अनुसार अनेकानेक विघ्न भी पड़ते हैं। बाप समझाते हैं – बच्चे, यह ज्ञान और भक्ति का खेल है। वन्डरफुल ड्रामा है। इतनी छोटी आत्मा में सारा पार्ट अविनाशी भरा हुआ है, जो बजाती ही रहती है। अच्छा!\n1) दूसरी सब बातों को छोड़ इसी धुन में रहना है कि हम लक्ष्मी-नारायण जैसा श्रृंगारधारी कैसे बने?\n(अ) हम श्रीमत पर चलकर मनमनाभव की चाबी से अपना श्रृंगार ठीक कर रहे हैं?\n(ब) उल्टी सुल्टी बातें सुनकर वा सुनाकर श्रृंगार बिगाड़ते तो नहीं हैं?\n(स) आपस में प्रेम से रहते हैं? अपना वैल्युबुल टाइम कहीं पर वेस्ट तो नहीं करते हैं?\n(द) दैवी स्वभाव धारण किया है?\nवरदान:-स्व-परिवर्तन से विश्व परिवर्तन के कार्य में दिल-पसन्द सफलता प्राप्त करने वाले सिद्धि स्वरूप भव\nस्लोगन:-जब बोल में स्नेह और सयंम हो तब वाणी की एनर्जी जमा होगी।


पटना में शहीद का अपमान… मंत्रियों-नेताओं ने नहीं दी श्रद्धांजलि | Nalanda Live\nHome अन्य जिले पटना में शहीद का अपमान… मंत्रियों-नेताओं ने नहीं दी श्रद्धांजलि\nपटना में शहीद का अपमान… मंत्रियों-नेताओं ने नहीं दी श्रद्धांजलि\nजम्मू कश्मीर में आतंकियों से लोहा लेते वक्त बिहार का बेटा शहीद हो गया। शहीद इंस्‍पेक्‍टर पिंटू कुमार सिंह का शव आज पटना लाया गया। एयरपोर्ट पर शहीद बेटे को श्रद्धांजलि देने के लिए नीतीश सरकार का कोई मंत्री या नेता वहां नहीं पहुंचा। एयरपोर्ट पर शहीद पिंटू सिंह को श्रद्धांजलि देने के लिए डीएम-एसएसपी के अलावा सिर्फ कांग्रेस के प्रदेश अध्यक्ष मदन मोहन झा मौजूद थे। इसके अलावा किसी पार्टी के नेता वहां मौजूद नहीं थे।\nपीएम से लेकर सीएम तक सब थे पटना में मौजूद\nपटना में एनडीए की संकल्प रैली का आयोजन किया गया था। जिसमें एनडीए के सभी बड़े नेता मौजूद थे। पीएम मोदी, सीएम नीतीश कुमार, केंद्रीय मंत्री रामविलास पासवान और समेत बिहार के तमाम केंद्रीय मंत्री मौजूद थे लेकिन कोई वीर बेटे को श्रद्धांजलि देने के लिए एयरपोर्ट नहीं पहुंचा।\nतेजस्वी ने बताया फर्जी राष्ट्रवादी\nपटना में शहीद को श्रद्धांजलि नहीं देने को लेकर आरजेडी नेता तेजस्वी यादव ने एनडीए पर जमकर साधा। तेजस्वी यादव ने ट्वीट कर कहा कि पटना में बीजेपी और नीतीश कुमार द्वारा आज शहीद पिंटू सिंह को श्रद्धांजलि नहीं देकर इन फ़र्ज़ी राष्ट्रवादियों ने शहादत का अपमान किया है। यही फ़र्ज़ी लोग सेना और जवानों के नाम पर टेसू बहायेंगे। संकल्प रैली में शहीदों को अपमानित करने का संकल्प लेंगे क्या?\nतेजस्वी यादव भले ही एनडीए के नेताओं पर सवाल उठा रहे हैं। लेकिन आरजेडी का भी कोई नेता शहीद पिंटू सिंह को श्रद्धांजलि देने नहीं पहुंचा। सिर्फ कांग्रेस के प्रदेश अध्यक्ष मदन मोहन झा के अलावा कोई नेता वहां नहीं पहुंचा था।\nबेगूसराय के रहने वाले थे इंस्पेक्टर पिंटू कुमार सिंह\nशहीद इंस्पेक्टर पिंटू कुमार सिंह का पार्थिव शरीर उनके पैतृक गांव बेगूसराय के बगरस ध्यान चक्की गांव ले जाया गया। जहां राजकीय सम्मान के साथ अंतिम विदाई दी गई। शहीद पिंटू कुमार सिंह अपने पीछे पत्नी और पांच साल की बेटी को छोड़ गए हैं। पिंटू की शादी 2011 में हुई थी। शहीद का शव आते ही लोगों ने ‘शहीद पिंटू अमर रहें’, ‘हिंदुस्‍तान जिंदाबाद’ और ‘पाकिस्तान मुर्दाबाद’ के नारे लगाए।\nकुपवाड़ा में शहीद हुए थे पिंटू कुमार सिंह\nभारत-पाकिस्तान में जारी तनाव के बीच जम्‍मू कश्‍मीर के कुपवाड़ा (Kupwara Encounter) जिले में आतंकियों के साथ मुठभेड़ में4सुरक्षाकर्मी शहीद हो गए थे. मुठभेड़ कुपवाड़ा के लंगेट इलाके में हुई. जिसमें सीआरपीएफ के एक इंस्‍पेक्‍टर पिंटू सिंह, एक जवान और जम्‍मू-कश्‍मीर पुलिस के दो पुलिसकर्मी शहीद हो गए.\nTags#begusaraikabetashahid#dead Body of kashmir martyr brought home#Hindustan Zindabaad#Martyr Pintu Kumar Singh#Pakistan Murdabaad#आतंकियों से मुठभेड़#बिहार समाचारCRPF encounter with terroristscrpf inspector pintu kumar singhpintu kumar singhघर पहुंचा शहीद का शव\nPrevious article नालंदा में कहां कहां हो रही है इंटर के कॉपियों की जांच.. जानिए\nNext article एनुअल फंक्शन में बच्चों ने बांधा समां.. एक से बढ़कर एक परफॉर्मेंस


क्या ओबामा अमेरिकी सरकार में फिर शामिल होंगे, दिया जवाब. | Aajkal Rajasthan\nHome News क्या ओबामा अमेरिकी सरकार में फिर शामिल होंगे, दिया जवाब.\nक्या ओबामा अमेरिकी सरकार में फिर शामिल होंगे, दिया जवाब.\nअमेरिका के पूर्व राष्ट्रपति बराक ओबामा ने कहा है कि राष्ट्रपति का पद छोड़ने के बाद उनकी पत्नी अधिक खुश रहने लगीं. ओबामा ने कहा- दफ्तर छोड़ने के बाद से मिशेल अधिक रिलैक्स और खुश रहती हैं. ओबामा ने इस सवाल का जवाब भी दिया है कि क्या वह अमेरिकी सरकार में फिर से शामिल हो सकते हैं.\nहाल ही में ओबामा से जब यह पूछा गया था कि क्या वह जो बाइडन की सरकार में कैबिनेट मंत्री बनना चाहेंगे तब भी उन्होंने दिलचस्प जवाब दिया था. ओबामा ने कहा था कि अगर उन्होंने कैबिनेट मंत्री का पद संभाला तो मिशेल उन्हें छोड़ देंगी. बता दें कि ओबामा4साल पहले अमेरिका के राष्ट्रपति पद से हटे थे और उनके बाद ट्रंप अमेरिका के राष्ट्रपति बने थे.\n54 साल के ओबामा ने पीपल मैगजीन से बातचीत में कहा कि जब वह राष्ट्रपति थे तब उनकी पत्नी मिशेल एक प्रकार का अंतर्निहित तनाव महसूस करती थीं. ओबामा की नई किताब A Promised Land रिलीज हुई है और इसी मौके पर वे मीडिया से बात कर रहे थे. ओबामा ने कहा कि राष्ट्रपति रहने के दौरान पत्नी मिशेल हमेशा हर चीज बेहतर करने की कोशिश में तनाव और दबाव महसूस करती थीं.\nआपको बता दे कि अमेरिका के अगले राष्ट्रपति बनने जा रहे डेमोक्रेटिक जो बाइडेन ने सोमवार को अपने कैबिनेट के शीर्ष पदों के लिए अधिकारियों के नामों की घोषणा कर दी. उन्होंने अपने लंबे समय से रहे विदेशी नीति के सलाहकार एंटनी ब्लिंकेन को विदेश मंत्री बनाया है, वहीं, पूर्व अमेरिकी मुख्य डिप्लोमैट जॉन केरी को अपना विशेष क्लाइमेट राजदूत बनाया है.\nवहीं, बाइडेन ने एक अहम फैसला लेते हुए सबसे पहले-पहले लैटिन अमेरिकन, क्यूबा में जन्म वकील अलेहान्द्रो मायोरकस को डिपार्टमेंट ऑफ होमलैंड सिक्योरिटी का हेड बनाया है. यही डिपार्टमेंट अमेरिका में इमिग्रेशन के मामले देखता है. उन्होंने ने पूर्व सीआईए डायरेक्टर एवरिल हेन्स को अपना डायरेक्टर ऑफ नेशनल इंटेलीजेंस बनाया है. एवरिल यह पद संभालने वाली पहली महिला होंगी.\nअगले अमेरिकी राष्ट्रपति बाइडेन ने फेडरल रिजर्व की पूर्व अध्यक्ष जैनेट येलेन को वित्त मंत्री पद के लिए चुना है. येलेन बाइडेन की आर्थिक नीतियों को आकार और दिशा देने में निर्णायक भूमिका निभाएंगी. वित्त विभाग की कमान संभालने वाली वह पहली महिला होंगी. येलेन, बाइडेन की अहम सलाहकार तथा उनके आर्थिक एजेंडे की प्रवक्ता भी होंगी.\nThe post क्या ओबामा अमेरिकी सरकार में फिर शामिल होंगे, दिया जवाब. appeared first on THOUGHT OF NATION.


वेतन मांगने पर प्रिंसिपल ने गार्ड से टीचर को पिटवाया, मामला CCTV में कैद- Guard beaten teacher in Begusarai NODBK | bihar - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nUpdated: October 22, 2019, 12:17 PM IST\nसैलरी मांगने पर स्कूल में टीचर के साथ मारपीट की गई है.\nपीड़ित शिक्षक का कहना है कि जब मैंने प्रिंसिपल एसएल दास से वेतन की मांग की तो उन्होंने स्कूल में गार्ड से मेरी पिटाई करा दी.\nLast Updated: October 22, 2019, 12:17 PM IST\nबेगूसराय. बिहार (Bihar) के बेगूसराय (Begusarai) में वेतन मांगने पर एक शिक्षक (teacher) की पिटाई कर दी गई. खास बात यह है कि स्कूल (school) के अंदर गार्ड ने टीचर की पिटाई की है. पीड़ित टीचर का कहना है कि प्रिंसिपल के कहने पर गार्ड ने मारपीट की है. फिलहाल, टीचर ने इस मामले में थाने में आवेदन देकर न्याय की गुहार लगाई है. उसका कहना है कि प्रिंसिपल सभी शिक्षिकों के साथ मनमानी करते हैं.\nजानकारी के मुताबिक, मामला लाखो थाना क्षेत्र के साहपुर स्थित तक्षशिला विद्यालय का है. पीड़ित शिक्षक का नाम विजय कुमार है. उन्होंने कहा कि वो 18 अक्टूबर को स्कूल में प्रबंधन से वेतन मांगने गए थे. विजय कुमार ने कहा है कि हमने जैसे ही प्रिंसिपल एसएल दास से वेतन की मांग की तो उन्होंने स्कूल के गार्ड रूपेश कुमार एवं एक अन्य को बुलाकर मेरी जमकर पिटाई करवा दी. इस पिटाई की पूरी घटना सीसीटीवी कैमरे में कैद हो गई. लेकिन अभी तक भी प्रिंसिपल एसएल दास पर विद्यालय प्रबंधन की तरफ से कोई कार्रवाई नहीं की गई है.\nपीड़ित शिक्षक का नाम विजय कुमार है\nकहा जा रहा है कि अब छात्र पीड़ित शिक्षक विजय कुमार के पक्ष में खड़े हो गए हैं. छात्रों ने प्रिंसिपल से इस्तीफे की मांग की है. कहा जा रहा है कि पिछले कई दिनों से विद्यालय में शिक्षण का कार्य बंद है. वहीं ,प्रिंसिपल ने इस पूरे मामले को राजनीति से प्रेरित बताया है. उन्होंने अपने ऊपर लगे सभी आरोप को खारिज कर दिया. एसएल दास के अनुसार, ऐसी कोई घटना नहीं हुई है, जिससे विद्यालय शर्मसार हो. उन्होंने कहा कि शिक्षकों को जब ड्यूटी करने के लिए कहा जाता है वो आक्रोशित होकर मेरे खिलाफ दुर्व्यवहार का आरोप लगाने लगते हैं.\nFirst published: October 22, 2019, 10:00 AM IST


मधेपुरा: विदेशी शराब की बड़ी खेप बरामद, एक महिला सहित चार गिरफ्तार - MadhepuraTimes\nHome / Madhepura / मधेपुरा: विदेशी शराब की बड़ी खेप बरामद, एक महिला सहित चार गिरफ्तार\nमधेपुरा: विदेशी शराब की बड़ी खेप बरामद, एक महिला सहित चार गिरफ्तार\nबिहार में पूर्ण शराबबंदी है. इसके बावजूद सूबे में लगातार बड़े पैमाने पर अवैध शराब बरामद होती आ रही है. नया मामला मधेपुरा जिले के पुरैनी का है जहां पुलिस ने लाखो मूल्य के शराब की एक बड़ी खेप पकड़ने में कामयाबी हासिल की है.\nपुरैनी पुलिस ने शराब कारोबारी के घर छापेमारी कर एक महिला सहित कुल चार को गिरफ्तार किया है.\nमिली जानकारी के अनुसार पुरैनी पुलिस ने रविवार की रात्रि में गश्ती के दौरान थाना से महज एक किलोमीटर की दूरी पर गुप्त सूचना के आधार पर मुख्यालय पंचायत के देवी दास टोला निवासी नवल सिंह के घर छापेमारी की तो बडी संख्या में विदेशी शराब की खेप बरामद की एवं साथ साथ उसकी पत्नी और अन्य तीन को गिरफ्तार किया । माना जाता है कि थानाक्षेत्र में शराबबंदी लागू होने के उपरांत शराब बरामदगी में पुरैनी पुलिस द्वारा अबतक का यह सबसे बड़ी सफलता हुई है । थानाध्यक्ष सुनील कुमार भगत के इस कारवाई की थानाक्षेत्र मे जमकर प्रशंसा हो रही है । थानाक्षेत्र में शराब माफिया सक्रिय थे लेकिन पुलिस की पहुँच से दूर थे और प्रशासन को सालो से चकमा देकर शराब कारोबार जमकर कर रहे थे ।\nइस बाबत पुरैनी थाना में शराब की बड़ी खेप की बरामदगी की सूचना पाकर अनुमंडल पुलिस पदाधिकारी अरूण कुमार दूबे एवं इंस्पेक्टर मोहम्मद निजामुलहक पुरैनी थाना पहुंचे और प्रेस कॉन्फ्रेंस करते हुए अनुमंडल पुलिस पदाधिकारी अरूण कुमार दूबे ने थानाध्यक्ष सुनील कुमार भगत की प्रशंसा की और बताया कि पकड़े लोगों के बारे में पूर्व से ही सूचना मिली थी। ये बार-बार चकमा देकर भाग जाते थे।\nथानाध्यक्ष श्री भगत ने बताया कि देवीदास टोला के नवलकिशोर सिंह के घर से 197 पीस अंग्रेजी और 29 पाऊच महुआ शराब के साथ उसकी पत्नी रेखा देवी, सुदन सिंह, राजेश कुमार और फुलो सिंह को गिरफ्तार किया। बरामद शराब में रायल स्टैग के 750 एम एल के 32 पीस, 375 एम एल के 65 पीस, 180 एम एल के 48 पीस, आफिसर्स च्वाईस के 180 एम एल के 48 पीस, इम्पेरियल ब्लू 375 एम एल के4पीस और महुआ शराब के आधा लीटर के 29 पाऊच शराब शामिल हैं। छापेमारी दल में एसआई शत्रुघ्न प्रसाद, एएसआई कामेश्वर प्रसाद सहित पुलिस बल शामिल थे ।\nबहरहाल जो भी हो, राज्य में शराब बंदी के दो वर्ष पूरे हो चुके हैं. शराबी और शराब माफिया आए दिन पकड़कर जेल जा रहे है, बावजूद शराब कारोबारी सरकार के इस महत्वाकांक्षी एवं जनसरोकार की मुहिम को ठेंगा दिखाने से बाज नही आ रहे है। आज भी, न तो शराबी शराब पीने से बाज आ रहे हैं,और न ही शराब माफिया शराब बिक्री करने से, चाहे विदेशी शराब हो या देशी या फिर महुआ शराब। तरह-तरह के जुगाड़ टेक्नोलॉजी का प्रयोग कर आज भी शराबी और शराब माफिया चांदी काट रहे है । पुलिस प्रशासन और उत्पाद विभाग तत्परता से कार्य कर रहे पर अबतक पूर्णतः अंकुश नही लग पाना कई सवाल खड़े करते हैं.\nमधेपुरा: विदेशी शराब की बड़ी खेप बरामद, एक महिला सहित चार गिरफ्तार Reviewed by मधेपुरा टाइम्स on April 02, 2018 Rating: 5


आंखों से नटखट इशारा करने वाली प्रिया प्रकाश हुईं बोल्ड, ट्रांसपेरेंट ड्रेस ने उड़ाई लोगों की नींद! - Hindi News, Latest News in Hindi, Breaking News, हिन्दी समाचार - y24news.com\nHomeमनोरंजनआंखों से नटखट इशारा करने वाली प्रिया प्रकाश हुईं बोल्ड, ट्रांसपेरेंट ड्रेस...\nनई दिल्ली: फिल्म के एक सीन में आंख मारकर लोगों के दिलों की धड़कन बढ़ाने वाली प्रिया प्रकाश वारियर (Priya Prakash Varrier) को आज किसी पहचान की जरूरत नहीं है. उनके कुछ साल पहले आए वीडियो ने लोगों के दिलों की की धड़कन इस कदर बढ़ा दी थी कि फैंस उनके हर एक तस्वीर का बेसब्री से इंतजार करते हैं. इस बीच एक्ट्रेस ने अपनी ट्रांसपेरेंट ड्रेस में ऐसी तस्वीर शेयर कर दी कि सोशल मीडिया पर तहलका मच गया.\nब्लैक स्कर्ट के साथ पहना ट्रांसपेरेंट टॉप\nएक्ट्रेस ने अपनी ये लेटेस्ट तस्वीर अपने आधिकारिक अकाउंट स्टोरी पर शेयर की है. तस्वीर में एक्ट्रेस ब्लैक कलर की मिनी स्कर्ट के साथ काले रंग का ट्रांसपेरेंट टॉप पहने हुई हैं. ये टॉप इतना ज्यादा ट्रांसपेरेंट है कि एक्ट्रेस की नीले रंग की ब्रालेट साफ नजर आ रही है.\nसमंदर किनारे बैठी आईं नजर\nइस तस्वीर में प्रिया समंदर किनारे बैठे नजर आईं. तस्वीर के पीछे का नजारा बेहद खूबसूरत है जिसमें सनसेट भी साफ नजर आया है.\nइससे पहले बीच किनारे का वीडियो हुआ था वायरल\nइससे पहले प्रिया प्रकाश (Priya Prakash Varrier) का समंदर किनारे का वीडियो वायरल हुआ था. इस वीडियो में प्रिया अपनी कातिलाना अदाओं का जादू दिखाती दिखीं. वीडियो में एक्ट्रेस का ना केवल लुक लोगों को मदहोश किया बल्कि उनकी हर अदा ने लोगों को दीवाना बनाया.\n‘ओरू अदार लव’ का ट्रेलर के बाद आई थीं सुर्खियों में\nरहती हैं सोशल मीडिया पर एक्टिव\nइसे भी पढ़ें: मौनी रॉय की मिरर सेल्फी में आंखों ने चुराया लोगों का दिल! लुक से ज्यादा हो रही तारीफ\nPriya Prakash Varrier wear transparent dress\nPriya Prakash Varrier wear transparent dress viral\nPrevious articleEPFO Advance Withdrawal: अब इमरजेंसी के लिए EPF से निकाल सकते हैं दोगुने पैसे, यहां समझिए पूरा प्रोसेस\nNext articleपूरे करियर में जो नहीं कर पाए धोनी, विराट कोहली ने अपनी कप्तानी में किया वो कारनामा


दक्षिण कोरिया ने उत्तर कोरिया को तेल पहुंचाता हांगकांग का जहाज़ जब्त किया - BBC News हिंदी\nदक्षिण कोरिया ने उत्तर कोरिया को तेल पहुंचाता हांगकांग का जहाज़ जब्त किया\nImage caption लाइटहाउस विनमोर\nदक्षिण कोरिया ने दावा किया है कि उसने पिछले महीने उत्तर कोरिया को तेल मुहैया कराता एक जहाज जब्त किया है. यह जहाज हांगकांग में रजिस्टर्ड है.\nअधिकारियों ने कहा कि लाइटहाउस विनमोर नामक जहाज ने चोरी छिपे उत्तर कोरिया के जहाज को 600 टन रिफाइंड तेल ट्रांसफर किया.\nसंयुक्त राष्ट्र सुरक्षा परिषद ने उत्तर कोरिया के जहाज को किसी भी प्रकार के हस्तान्तरण पर प्रतिबंध लगा रखे हैं.\nयोनहाप न्यूज़ एजेंसी की रिपोर्ट के मुताबिक, दक्षिण कोरिया के अधिकारी ने कहा, "यह जहाज 11 अक्तूबर को दक्षिण कोरिया के बंदरगाह पर रिफाइंड तेल लेने पहुंचा और चार दिन बाद ताइवान लौट गया. लेकिन ताइवान जाने के दौरान अंतरराष्ट्रीय समुद्री सीमा में इसने उत्तर कोरिया समेत चार जहाजों को 19 अक्तूबर को तेल मुहैया कराया."\nन्यूयॉर्क टाइम्स के मुताबिक अमरीकी उपग्रह ने भी हस्तांतरण की तस्वीरों को कैद किया है. इसके मुताबिक नवंबर में यूएस ट्रेजरी ने इन तस्वीरों को जारी किया था. हालांकि ट्रेजरी ने तब लाइटहाउस विनमोर का नाम नहीं लिया था.\nगौरलतब है कि अमरीकी राष्ट्रपति डोनल्ड ट्रंप के चीन पर उत्तर कोरिया को गुपचुप मदद पहुंचाये जाने का आरोप लगाने के बाद यह रहस्योद्घाटन हुआ है.\nImage caption उत्तर कोरिया को तेल की ज़रूरत है लेकिन संयुक्त राष्ट्र के प्रतिबंधों ने उसके लिए हालात मुश्किल कर दिए हैं.\nट्रंप के आरोप\nअमरीकी राष्ट्रपति डोनल्ड ट्रंप ने एक ट्वीट कर कहा था कि वो चीन के उत्तर कोरिया को तेल भेजने की रिपोर्ट सामने आने को लेकर 'बेहद निराश' हैं. ट्वीट में उन्होंने लिखा कि चीन को रंगे हाथों पकड़ा गया है.\nउन्होंने कहा कि यदि उत्तर कोरिया को तेल आपूर्ति की जाती रही तो कोरिया संकट का कभी भी शांतिपूर्वक समाधान नहीं हो सकता है.\nइससे पहले चीन ने उत्तर कोरिया को पर लगे संयुक्त राष्ट्र के प्रतिबंधों का उल्लंघन करने के आरोपों को नकार दिया था.\nबीते सप्ताह संयुक्त राष्ट्र में पारित नए प्रतिबंधों के तहत उत्तर कोरिया के लिए तेल निर्यात को 90 प्रतिशत तक कम कर दिया गया था. चीन ने अमरीका के इस प्रस्ताव का संयुक्त राष्ट्र में समर्थन किया था.\n'यूएन की नई पाबंदियां जंग छेड़ने जैसी'\nये प्रतिबंध उत्तर कोरिया के विवादित बैलिस्टिक मिसाइल कार्यक्रम को रोकने के लिए लगाए गए हैं. उत्तर कोरिया अंतरराष्ट्रीय प्रतिबंधों को धता बताते हुए लगातार मिसाइल परीक्षण करता रहा है.\nदक्षिण कोरिया के समाचारपत्र चोशुन इल्बो ने एक रिपोर्ट में कहा था कि चीन के तेल टैंकर गुप्त रूप से उत्तर कोरिया को तेल दे रहे हैं. इस रिपोर्ट के बाद ही राष्ट्रपति ट्रंप ने चीन पर तल्ख़ तेवर अपनाए हैं.\nदक्षिण कोरिया के अधिकारियों के हवाले से इस रिपोर्ट में कहा गया था कि अमरीकी खुफ़िया सैटेलाइट ने अक्तूबर के बाद से लगभग तीस बार चीन के टैंकरों को उत्तर कोरिया को तेल देते हुए फ़िल्म किया है.\nअमरीकी अधिकारियों ने इस रिपोर्ट की पुष्टि नहीं की है लेकिन विदेश विभाग के एक अधिकारी ने रॉयटर्स से बातचीत में संकेत दिए हैं कि तेल का ये लेनदेन अभी भी चल रहा हो सकता है.\nअधिकारी ने कहा, "उत्तर कोरिया के प्रतिबंधों के उल्लंघन में टैंकर से टैंकर को तेल देना एक चिंता का विषय बना हुआ है."\nउत्तर कोरिया के मुख्य व्यापारिक सहयोगी देश चीन बार-बार कहता रहा है कि वह संयुक्त राष्ट्र के प्रतिबंधों का समर्थन करता है.\nImage caption उत्तर कोरिया के नेता किम जोंग उन ने अंतरराष्ट्रीय दबाव के आगे झुकने से इनकार कर दिया है.\nचीन के रक्षा मंत्रालय के प्रवक्ता रेन ग्वाकियांग ने पत्रकारों के टैंकर से टैंकर तेल सप्लाई के सवाल पर कहा, "आप जैसे हालातों की बात कर रहे हैं वो किसी भी सूरत में मौजूद ही नहीं हैं."\nवहीं अमरीकी विदेश विभाग के प्रवक्ता माइकल केवी ने सभी देशों से उत्तर कोरिया के साथ व्यापारिक संबंध खत्म करने का फिर से आह्वान किया.\nउन्होंने कहा, "हम चीन से उत्तर कोरिया से सभी आर्थिक संबंध ख़त्म करने की अपील करते हैं, इसमें पर्यटन और तेल उत्पादों का लेनदेन भी शामिल है."\nइसी बीच गुरुवार को संयुक्त राष्ट्र सुरक्षा परिषद ने उत्तर कोरिया के चार जहाजों को बंदरगाह इस्तेमाल करने की अनुमति देने से इनकार कर दिया. शक़ है कि इन जहाजों पर प्रतिबंधित उत्पाद लदे हैं. अब तक संयुक्त राष्ट्र आठ उत्तर कोरिया जहाजों को ब्लॉक कर चुका है.\nउत्तर कोरिया से टकराने के लिए क्या है अमरीका और दक्षिण कोरिया की तैयारी\nउत्तर कोरिया पर संयुक्त राष्ट्र, यूरोपीय संघ और अमरीका के कई तरह के प्रतिबंध पहले से ही लगे हुए थे.\nताज़ा प्रतिबंध 28 नवंबर को किए गए बैलिस्टिक मिसाइल परीक्षण के जवाब में लगाए गए हैं. अमरीका का कहना है कि उत्तर कोरिया के इस मिसाइल ने अब तक की सबसे अधिक ऊंचाई हासिल की थी.\nताज़ा प्रतिबंधों के जवाब में उत्तर कोरिया ने कहा है कि ये युद्ध छेड़ने जैसे हैं.\nअमरीकी राष्ट्रपति डोनल्ड ट्रंप इससे पहले उत्तर कोरिया को पूरी तरह बर्बाद करने की धमकी दे चुके हैं. उत्तर कोरिया के नेता किम जोंग उन ने अमरीकी राष्ट्रपति को मानसिक रूप से बीमार कह चुके हैं.\nयूएन की नई पाबंदियां 'जंग छेड़ने जैसी': उत्तर कोरिया


रानी चटर्जी का हुआ ब्रेकअप, फोटो शेयर कर कहा- रिलेशनशिप से दुखी - Bhojpuri Actress rani chatterjee postsamessage she always hurt from every relationship\nहोम/ मनोरंजन /रानी चटर्जी का हुआ ब्रेकअप, फोटो शेयर कर कहा- रिलेशनशिप से दुखी\nSmart News Team, Last updated: 15/12/2020 10:35 PM IST\nभोजपुर सिनेमा की जानी मानी एक्ट्रेस रानी चटर्जी अक्सर अपने जबरदस्त डांस को लेकर सुर्खियों में छाई रहती हैं. लेकिन इन दिनों वह अपने टूटे दिल की वजह से चर्चा में बनी हुई हैं. दरअसल एक्ट्रेस ने इंस्टाग्राम अपने टूटे दिल को लेकर पोस्ट डाला है.\nरानी चटर्जी का हुआ ब्रेकअप, फोटो शेयर कर कहा- रिलेशनशिप से दुखी( फोटो साभार- इंस्टाग्राम)\nरानी चटर्जी भोजपुरी सिनेमा की जानी मानी एक्ट्रेस हैं. रानी ऑनस्क्रीन के साथ साथ ऑफस्क्रीन काफी चर्चा में बनी रहती हैं. रानी चटर्जी सोशल मीडिया पर काफी एक्टिव रहती हैं. रानी अक्सर इंस्टाग्राम पर अपनी खूबसूरत फोटो और वीडियो शेयर करती रहती हैं. एक्ट्रेस ने हाल ही में अपनी खूबसूरत फोटो शेयर की हैं. फोटो के साथ उनके कैप्शन लिखा है . जिसके बाद से सोशल मीडिया पर कहा जा रहा है उनका ब्रेक अप हो गया है.\nएक्ट्रेस ने फोटो शेयर करते हुए लिखा- हर रिलेशनशिप से हमेशा दुखी होती हूं लेकिन फिर भी दिल कहता है, अब इस बार तुम्‍हें परेशानी नहीं होगी. लेकिन और परेशानी हो जाती है. मूव ऑन करते हैं. दिल दुखा है और टूटा भी है. सीधी भाषा तो ये है. मैं अपने रास्‍ते पर हूं. उनके इस पोस्ट को पढ़ लग रहा है कि उनका दिल टूट गया है. सच में उनका दिल टूटा है ये तो आने वाले समय में ही पता चलेगा.\nरानी चटर्जी भोजपुरी सिनेमा की टॉप एक्ट्रेस हैं. भोजपुरी इंडस्ट्री में उन्हें लेडी सिंघम के नाम से जानी जाती हैं. हाल ही में एक्ट्रेस वेब सीरीज मस्तराम में नजर आई थीं. सीरिज में उनके बोल्ड सीन्स ने काफी सुर्खियां बटोरी है. इन दिनों एक्ट्रेस टीवी सीरियल गुड़िया हमारी सब पे भारी में नजर आ रही हैं.


बेंगलुरु: शहर के बीचो-बीच रेंट पर खेत लेकर उगाए अपनी मनपसंद और हेल्दी सब्जियां! - The Better India - Hindi\nPost author:निशा डागर\nPost category:#अनमोल_इंडियंस / कर्नाटक / खेती\nबचपन में हर साल गर्मियों की छुट्टियां हो, कोई त्यौहार या फिर शादी-ब्याह, सभी मौकों पर हम गाँव जाते थे। वहां का माहौल शहर से एकदम अलग था। सारा दिन खेत-खलिहानों में खेलना, जिद करके दादी-बुआ के साथ जाकर क्यारियों में सब्ज़ियां लगाना, मिट्टी के छोटे-बड़े घड़े लेकर कुएं पर पहुंच जाना और भी न जाने क्या-क्या?\nमुझे अभी भी याद है जब मेरी नानी घर के आँगन में मिट्टी के चूल्हे पर रोटी बनाती थी तो हम सारे बच्चे अपनी-अपनी थाली लेकर घेरा करके बैठ जाते और बारी-बारी से अपनी रोटी का इन्तजार करते। फिर जैसे-जैसे वक़्त बीता और पढ़ाई-नौकरी की ज़िम्मेदारी बढ़ी, ज़िंदगी किसी दूसरे शहर के एक छोटे से फ्लैट में सिमटकर रह गई।\nआज भी गाँव की वो सादगी मैं अपने आस-पास शहर की चीज़ों में तलाशती हूँ। मेरे जैसे और भी बहुत से लोग हैं, जो आज टेक्नोलॉजी से लबरेज़ शहरों में देसीपन ढूंढते हैं।\nऐसे ही लोगों के लिए, बेंगलुरू की अनामिका बिष्ट ने ‘विलेज स्टोरी’ संगठन की शुरुआत की है। स्टील सिटी बोकारो में पली-बढ़ीं अनामिका ने लगभग दो दशक तक कॉर्पोरेट सेक्टर में काम किया।\nद बेटर इंडिया से बात करते हुए उन्होंने बताया कि कैसे उन्होंने अपने पैशन को करियर बनाया और अब कैसे वे अपने इस स्टार्टअप को आगे बढ़ा रही हैं।\nअनामिका बताती हैं कि उन्होंने बचपन में अपने दादा-दादी के साथ छुट्टियों में जो वक़्त बिताया, उसी से प्रेरित होकर ‘विलेज स्टोरी’ की नींव रखी। वह फिर से कबड्डी-पिट्ठू के खेल, पतंग उड़ाना और भी दूसरी चीज़ों को लोगों की ज़िंदगी का हिस्सा बनाना चाहती है।\nउनका यह स्टार्टअप सिर्फ़ मौज-मस्ती तक सीमित नहीं है बल्कि ‘विलेज स्टोरी’ को शुरू करने के पीछे उनका बड़ा उद्देश्य है।\nक्या है ‘विलेज स्टोरी’?\nअनामिका हमेशा से ऐसा कुछ करना चाहती थी जो उन्हें शहर की भाग-दौड़ भरी ज़िंदगी से एक ब्रेक दे और इस जगह को देखते ही उन्हें समझ आ गया कि क्या करना है। उन्होंने यहां पर काफ़ी समय बिताया ताकि वे इस जगह से एक रिश्ता बना सके।\n“मैंने यहां सब्ज़ियां उगाना शुरू किया और फिर जब उपज आ गई तो सब्ज़ियों को सभी दोस्त-रिश्तेदारों में बांटा गया। बस यहीं से मेरे दिमाग में विलेज स्टोरी के तहत सामुदायिक खेती का आइडिया आया,” अनामिका ने उत्साह के साथ कहा।\n15 अगस्त 2017 को अनामिका ने शहर में रहने वाले व्यस्त लोगों के लिए एक सब्सक्रिप्शन फार्मिंग की शुरुआत की, जिसे उन्होंने ‘स्क्वायर फुट फार्मिंग’ नाम दिया।\nइस कॉन्सेप्ट को समझाते हुए अनामिका ने बताया कि कोई भी जो स्वस्थ भोजन खाना चाहता है और जो खुद अपनी सब्ज़ियां उगाना चाहते है, उनका यहां स्वागत है। आप इस जगह में 7×7 फीट की एक क्यारी ले सकते हैं, जिसमें आप अपने हिसाब से कुछ भी उगा सकते हैं। इस पूरी प्रक्रिया में अनामिका और उनकी टीम आपकी मदद करेंगे।\nयहां उनकी टीम आपको अपना खुद का खाना उगाने के प्राकृतिक और जैविक तरीके सिखाती है। इसके बाद, विलेज स्टोरी की टीम आपके फार्म की देखभाल की ज़िम्मेदारी भी लेती है। किसानी के लिए आपको जो कुछ भी चाहिए जैसे ज़मीन, मिट्टी, बीज, सैपलिंग, खाद, कॉकोपीट आदि सभी चीज़ों का यहां ख्याल रखा जाता है। आप यहां पर 2000 रुपए प्रति महीने के हिसाब से कम से कम तीन महीनों के लिए ज़मीन का टुकड़ा किराए पर ले सकते हैं। यदि आपकी इच्छा हो तो एक साल के लिए भी आप यहां ज़मीन किराए पर ले सकते हैं।\n“आज अगर हम दादा-दादी से भी मिले, तो लगेगा कि वो भी मॉडर्न हो गए हैं। यह वैसा नहीं है जैसा हमारे समय पर हुआ करता था। इसलिए, विलेज स्टोरी का उद्देश्य फिर से उसी मैजिक को लाना है जो मैंने अपने बचपन में महसूस किया। हम चाहते हैं कि सभी माता-पिता और बच्चे अपने हाथ गंदे करे, खुद सब्जियां उगाए, फिर उन्हें इकट्ठा करे और इस सब में बहुत-कुछ सीखे।”\nयदि कोई भी अपने परिवार, दोस्तों या फिर सहयोगियों के साथ ‘विलेज स्टोरी’ फार्म का दौरा करना चाहते हैं तो द बेटर इंडिया-शॉप पर संपर्क कर सकते हैं!\nTags: Anamika Bisht, bangalore, farming, Subscription Farming, Village Story\nNext Post65 वर्ष की उम्र में शुरू की औषधीय खेती; लाखों में है अब मुनाफ़ा!\nArchive Select Month May 2021 (23) April 2021 (92) March 2021 (97) February 2021 (117) January 2021 (108) December 2020 (100) November 2020 (92) October 2020 (133) September 2020 (134) August 2020 (128) July 2020 (110) June 2020 (109) May 2020 (100) April 2020 (100) March 2020 (88) February 2020 (68) January 2020 (54) December 2019 (52) November 2019 (64) October 2019 (60) September 2019 (60) August 2019 (61) July 2019 (54) June 2019 (52) May 2019 (53) April 2019 (46) March 2019 (46) February 2019 (52) January 2019 (65) December 2018 (77) November 2018 (61) October 2018 (49) September 2018 (77) August 2018 (74) July 2018 (91) June 2018 (74) May 2018 (36) April 2018 (13) March 2018 (15) February 2018 (3) December 2017 (1) July 2017 (3) May 2017 (1) April 2017 (8) March 2017 (20) February 2017 (14) January 2017 (19) December 2016 (20) November 2016 (18) October 2016 (18) September 2016 (23) August 2016 (32) July 2016 (35) June 2016 (25) May 2016 (11) April 2016 (10) March 2016 (19) February 2016 (16) January 2016 (18) December 2015 (12) November 2015 (10) October 2015 (25) September 2015 (27) August 2015 (3) July 2015 (1) January 2015 (1) December 2014 (4) November 2014 (1) October 2014 (2) September 2014 (2) August 2014 (1) July 2014 (2)


Fukrey Returns Movie Box Office Collection Day 1 Prediction, Fukrey Returns Movie Review: Pulhit Samrat and Varun Sharma movie will earn3-4 crores in opening day – Fukrey Returns Box Office: जानें पहले दिन कितना कमाएगी पुलकित सम्राट, ऋचा चढ्ढा की फिल्म – BreakNews\nFukrey Returns Movie Box Office Collection Day 1 Prediction, Fukrey Returns Movie Review: Pulhit Samrat and Varun Sharma movie will earn3-4 crores in opening day – Fukrey Returns Box Office: जानें पहले दिन कितना कमाएगी पुलकित सम्राट, ऋचा चढ्ढा की फिल्म\nFukrey Returns Box Office Collection Prediction: इस शुक्रवार को फुकरे रिटर्न्स रिलीज हो गई है। इससे उम्मीद है कि यह साल 2013 की फिल्म के बिजनेस की तरह ही बेहतरीन प्रदर्शन करने में कामयाब होगी। फिल्म के ट्रेलर को दर्शकों की तरफ से काफी अच्छा रिस्पॉन्स मिला था और लोगों के मन में फिल्म को लेकर उत्सुकता देखी गई थी। इसी वजह से माना जा रहा है कि अपनी पुरानी फिल्म की लोकप्रियता को यह आकंड़ों में तब्दील करने में कामयाब रहेगी। वहीं इस साल दर्शकों ने गंभीर फिल्मों की बजाए कॉमेडी का स्वागत बांहे फैलाकर किया है। जिसके उदाहरण वरुण धवन की जुड़वा2और अजय देवगन की गोलमाल रिटर्न्स हैं।\nट्रेड एनालिस्ट अक्षय राठी ने टाइम्स नाउ के साथ बातचीत में फिल्म के ओपनिंग डे की कमाई का एक अनुमान लगाया है। जब उनसे पूछा गया कि क्या पद्मावती के पीछे हटने का फायदा फुकरे रिटर्न्स को मिलेगा? इसके जवाब में उन्होंने कहा- अतीत में हमारे सामने कई ऐसे उदाहरण आए हैं जिनमें कि छोटी फिल्मों ने बड़ी फिल्मों को अपने मजबूत कंटेंट की बदौलत पीछे छोड़ा है। फुकरे रिटर्न्स आशाजनक लग रही है और यह अच्छी कमाई कर सकती है। अब क्योंकि पद्मावती रिलीज नहीं हुई है तो निश्चित तौर पर इसे कमाई के लिहाज से उसका मिलेगा।\nजब अक्षय से पूछा गया कि पहले दिन मृगदीप सिंह लांबा की फिल्म कितनी कमाई कर लेगी तो उन्होंने कहा- फुकरे रिटर्न्स पहले दिन 3-4 करोड़ रुपए कमा लेगी क्योंकि उसे टक्कर देने के लिए कोई बड़ी फिल्म सामने नहीं है। पहले वीकेंड कलेक्शन की बात करें तो यह पूरी तरह से लोगों द्वारा की जाने वाली पब्लिसिटी पर निर्भर करेगा। अगर लोग फिल्म के फेवर में बोलते हैं तो यह आसानी से 12-16 करोड़ रुपए कमा लेगी।\nPrevious Article वंदे मातरम नहीं गाने वालों पर उपराष्ट्रपति वेंकैया नायडू का हमला- मां को नहीं तो क्या अफजल गुरु को सलाम करोगे – Venkaiah naidu: If not your mother, who’d you salute, Afzal Guru?\nNext Article Nifty, NSE, BSE Share Price Today India Live, Stock Market News 14th November 2017 Updates in Hindi: Sensex Surpasses 33000 Level with up 190 Points in Early Trade Today – शेयर बाजार अपडेट, 8 दिसंबर 2017: 190 प्वाइंट्स की बढ़त के साथ खुला सेंसेक्स, निफ्टी में भी उछाल


दिल्ली ब्लॉग: पटाखे जलाएं, डेंगू भगाएं\nजी हां, जब से पटाखों और आतिशबाजी पर प्रतिबंध लगाया गया है, तब से मलेरिया जैसी बीमारियों का आतंक कुछ ज्यादा ही बढ़ गया है. कुछ साल पहले तक किसी ने डेंगू और चिकनगुनिया जैसी बीमारियों के बारे में सुना तक नहीं था. और अब हालात ये हैं कि घर-बाहर हर जगह मच्छरों का आतंक फैला है. लेकिन जब से प्रदूषण नियंत्रण के लिए उपाय किए जाने लगे, पटाखों से फैलने वाले प्रदूषण और आतिशबाजी के नुकसान के बारे में अभियान चलाया जाने लगा है तभी से मच्छरों की चांदी हो गई है. लोगों का जमकर खून चूस रहे हैं और दिन-रात अपनी संख्या बढ़ा रहे हैं.\nसमस्या यह है कि इनसे छुटकारा पाने के लिए किए जाने वाले पारंपरिक उपाय आजकल के एडवांस कल्चर से मेल नहीं खाते. कुछ साल पहले तक मानसून के बाद घरों को सीलनमुक्त करने और मक्खी-मच्छरों से बचाने के लिए त्योहारी सीजन में रंगाई-पुताई कराई जाती थी. इसके लिए चुना, सफेदी का उपयोग किया जाता था पर अब इसकी जगह प्लास्टिक पेंट और डिस्टेंपर ने ले ली है.\nयही नहीं, घर के बाहर हरियाली और पेड़-पौधें देखने के लिए तरसने वाले महानगर निवासी घर में पेड़-पौधों को लगाकर इस कमी को पूरा करते हैं. उनके बेडरुम में भी आपको विभिन्न तरह के पेड़ पौधे देखने को मिल जाएंगे. अब आप यह भी कह सकते हैं कि हम खुद ही डेंगू के पनपने के लिए घरों में जंगल तैयार कर रहे हैं. घरों में लगाए जाने वाले छोटे-छोटे पौधे मच्छरों को पनपने के लिए उपयुक्त माहौल प्रदान कर रहे है. वहीं दूसरी ओर, घर-घर में एयरकंडीशनर और कूलर की मौजूदगी ने हम इंसानों की ही नहीं बल्कि मच्छरों की जिंदगी भी सुकूनभरी बनी दी है और अब ये हमारे स्थायी साथी बन गए हैं जो समय-समय पर किसी न किसी “अवतार” (मलेरिया, डेंगू, चिकगुनिया) में अपनी मौजूदी दर्शाते रहते हैं.\nप्रदूषण नियंत्रण के सीमित और सुरक्षित उपायों के बारे में पुनर्विचार किया जाना जरुरी है. ऐसी समस्याओं से निपटने के लिए कुछ हद तक प्रदूषण भी जरुरी हैं. शहरों में प्रदूषण नियंत्रण के लिए सीएनजी के प्रयोग को जरुरी करने से दिल्ली की हवा में प्रदूषण में तो कमी आई है. लेकिन यह भी ध्यान देने योग्य है कि पिछले कुछ सालों में ही मच्छरों से होने वाली घातक बीमारियों का भी जन्म हुआ है. पिछले कुछ सालों में घरों में चुल्हा और अँगीठी का प्रयोग भी बहुत कम हो गया है और इसकी जगह एलपीजी ने ले ली है. चुल्हे और अँगीठी का धुंआ बंद होने से भी मच्छरों को घरों में घुसपैठ करने का भरपूर मौका मिला है.\nप्रदूषण के उपायों के साथ-साथ इन समस्याओं पर भी गौर किया जाना चाहिए और इसके बारे में अध्ययन होना चाहिए. शहरों में हरियाली को बढ़ाने के उपाए होने चाहिए. बगीचों, पार्कों और जंगलों का विकास किया जाना चाहिए. लेकिन घरों में ऐसे पेड़-पौधों को उगाने से बचना चाहिए जिनमें रोज पानी देना पड़ता है. अगर पेड़-पौधों घरों में लगाने ही हैं तो फन्स, कैक्टस और मॉस्किटो रेप्लेंट यानी मच्छर भगाने वाले औषधीय पौधों जैसे तुलसी को घर में लगाएं.\nघरों में हर साल साफ-सफाई और चुना-मिट्टी से रंगाई-पुताई जारी रखी जाए. इसमें किसी तरह की शर्म या पिछड़ापन महसूस करने की जरुरत नहीं हैं. ये ध्यान रखें कि भारत एक उष्णकटीबंधीय देश है. हमारे देश की जलवायु और वातावरण यूरोप और अमेरिका से बिल्कुल अलग है.\nतो भूल जाइए एक्सपर्ट की राय. इस दिवाली खूब पटाखें जलाएं और आतिशबाजी का मजा लें. बिजली के दीयों से घर को रोशन करने की बजाए तेल और घी के दीपक जलाएं और रोशनी के इस पर्व का आनंद लें.\n(लेख का आइडिया यहां से लिया)\nposted by sur @ 8:34 PM6comments\nAt 8:50 PM, Dharmendra Kumar said...\nDefinitly, it looks better Idea\nAt 8:51 PM, Dharmendra Kumar said...\nDefinitly, It seems better idea\nAt 5:35 AM, अनूप शुक्ला said...\nबढ़िया सुझाव हैं.\nAt 6:57 AM, Udan Tashtari said...\nAt 3:32 PM, प्रभाकर पाण्डेय said...\nसुझाव आपका ठीक है ।\nAt 9:54 AM, एस.एम.मासूम said...\nये ध्यान रखें कि भारत एक उष्णकटीबंधीय देश है. हमारे देश की जलवायु और वातावरण यूरोप और अमेरिका से बिल्कुल अलग है.बहुत सही मशविरा


बगहा सीट पर 2015 में बीजेपी प्रत्याशी को मिली थी जीत.\nBagaha Assembly Seat: बगहा विधानसभा क्षेत्र (Bagaha Assembly Seat) साल 2008 तक सुरक्षित सीट रहा तो यहां राजद और जेडीयू (RJD-JDU) के बीच रस्साकशी होती रही. 2015 के चुनाव में पहली बार बीजेपी (BJP) ने इस सीट पर जदयू को हराकर जीत हासिल की.\nLast Updated: September 21, 2020, 11:27 AM IST\nबगहा. पश्चिमी चंपारण जिले की बगहा विधानसभा सीट (Bagaha Assembly Seat) साल 2008 के पहले तक सुरक्षित विधानसभा सीटों में गिनी जाती थी. 2010 से यह सामान्य सीट के दर्जे में आई. वर्ष 2000 से लेकर 2010 तक यहां से पूर्णमासी राम विधायक रहे. 2000 में आरजेडी (RJD) से चुनाव लड़ने वाले पूर्णमासी राम ने 2005 में बगहा से जेडीयू (JDU) उम्मीदवार के तौर पर चुनाव लड़ा और जीते. 2010 में उनकी जगह जदयू ने प्रभात रंजन सिंह को अपना प्रत्याशी बनाया, जिन्होंने पिछले 20 साल में अब तक की सबसे बड़ी चुनावी जीत बगहा से दर्ज की. लेकिन 2015 के विधानसभा चुनाव (Bihar Assembly Election) से पहले जब बिहार का राजनीतिक सूरते-हाल बदला, तब इस सीट पर पहली बार भारतीय जनता पार्टी (BJP) ने अपना दबदबा बनाया.\nबीजेपी ने जदयू को दी मात\n2015 के विधानसभा चुनाव के पहले जेडीयू और बीजेपी की एकता कुछ समय के लिए भंग हो गई थी. इसलिए जेडीयू नेता और बिहार के मुख्यमंत्री नीतीश कुमार ने उस समय राजद और कांग्रेस के साथ मिलकर महागठबंधन बनाया था. 2015 के चुनाव के नतीजे आए तो महागठबंधन ने बिहार में सर्वाधिक सीटों पर जीत हासिल की, लेकिन बगहा विधानसभा क्षेत्र का परिणाम अलग था. वर्ष 2000 के बाद से ही राजद और जदयू के कब्जे में रही यह सीट, उस साल बीजेपी ने हथिया ली थी. बीजेपी के उम्मीदवार राघव शरण पांडेय ने जेडीयू प्रत्याशी भीष्म साहनी को 8000 से अधिक मतों के अंतर से हरा दिया. इस तरह पहली बार बीजेपी ने बगहा विधानसभा क्षेत्र पर अपना अधिकार जमाया.\nमगर इस बार जबकि जेडीयू और बीजेपी फिर से एक साथ मिलकर चुनाव लड़ने वाली है, तो ऐसे में राजनीतिक रणनीतिकार बगहा सीट पर टकटकी लगाए हैं. सियासी जानकारों के मुताबिक, इस सीट पर दोनों ही पार्टियों की दावेदारी को लेकर भी चर्चाएं जोरों पर हैं. साथ ही महागठबंधन के प्रमुख घटक दल आरजेडी के लिए भी यह सीट प्रतिष्ठा वाली हो सकती है. चूंकि इस सीट पर बिहार के सत्ताधारी गठबंधन के दोनों प्रमुख दल अपना-अपना कब्जा बरकरार रखने की कोशिश कर सकते हैं, ऐसे में बगहा में एक बार फिर 'लालटेन' की रोशनी फैलाने के लिए राजद भी पुरजोर कोशिश में लगा है.\nजेडीयू उम्मीदवार की सबसे बड़ी जीत\nबगहा सीट वर्तमान में भले ही बीजेपी के पास हो, लेकिन यहां से जेडीयू की दावेदारी को नजरअंदाज करना मुश्किल है. क्योंकि इस सीट पर वर्ष 2000 के बाद से अब तक हुए चुनावों में सबसे ज्यादा मतों के अंतर से जीत हासिल करने का रिकॉर्ड जेडीयू के पास ही है. दरअसल, वर्ष 2010 में बगहा विधानसभा सीट से जेडीयू प्रत्याशी प्रभात रंजन सिंह ने 49000 से ज्यादा मतों के अंतर से आरजेडी प्रत्याशी रामप्रसाद यादव को हराया था. उस चुनाव में राजद उम्मीदवार को 18455 वोट ही मिले थे, जबकि जेडीयू ने 67510 मत प्राप्त किए थे. वहीं, 2015 के चुनाव में बीजेपी के उम्मीदवार ने प्रतिद्वंद्वी जेडीयू प्रत्याशी को महज 8000 से कुछ ज्यादा वोटों से ही हराया था. ऐसे में बगहा से जेडीयू की दावेदारी बन सकती है. हालांकि सियासी ऊंट किस करवट बैठेगा, यह आने वाले समय में ही पता चलेगा.


भारतीय नागरिक को महंगा पड़ा मजाक | मनोरंजन | DW | 02.06.2017\nभारतीय नागरिक को महंगा पड़ा मजाक\nआठ लोगों के भारतीय परिवार ने यूरोप घूमने का प्लान बनाया. वे जर्मनी पहुंच भी गये, लेकिन तभी एक ने मजाक किया और लेने के देने पड़ गये.\nमामला जर्मनी के म्यूनिख एयरपोर्ट का है. मुंबई से हंगरी की राजधानी बुडापेस्ट जा रहे परिवार को म्यूनिख में आम सुरक्षा जांच से गुजरना पड़ा. इस दौरान पुलिस ने पत्नी को अलग कर आम रूटीन वाला एक्सप्लोसिव टेस्ट किया. पत्नी की जब जांच की जा रही थी, तभी पति ने बार बार पुलिस से कहा कि उसकी पत्नी के पास बम है.\nइसके बाद पुलिस ने 42 साल के पति को हिरासत में ले लिया. हिरासत में भारतीय नागरिक ने बताया कि वह मजाक कर रहा था. लेकिन यह बताने तक मजाक भारी पड़ चुका था. पुलिस ने उस शख्स को भारत जा रही फ्लाइट में दोबारा बैठा दिया. परिवार के बाकी सात सदस्यों को पुलिस ने बुडापेस्ट जाने दिया.\nमुंबई की फ्लाइट में बैठाने से पहले पुलिस ने भारतीय नागरिक को नोटिस देते हुए कहा कि जर्मनी में धमकी देकर शांति भंग करना कानूनन अपराध है.\n(जरा सी चूक और भारी शर्मिंदगी)\nमारे गए घनश्याम\nग्रेट ब्रिटेन की यह महिला मोबाइल फोन पर बात करते हुए चल रही थी. उसे पता ही नहीं चला कि सड़क पर मेनहोल खुला हुआ है. बस फिर वही हुआ जिसका डर था.\nवॉशिंग मशीन में\nमई 2016, पूर्वोत्तर चीन के फुकिंग शहर में एक शख्स वॉशिंग मशीन में फंस गया. असल में वह वॉशिंग मशीन ठीक करना चाहता था और अंदर से देखने के चक्कर में उसका सिर वॉशिंग मशीन के टब में फंस गया.\nछह दमकल कर्मियों की 40 मिनट की मेहनत के वॉशिंग में फंसे शख्स को निकाला जा सका. वॉशिंग मशीन को बेहद सावधानी से काटा गया.\nगाड़ी बैक करने के चक्कर में चीन के ही एक शख्स को लेने के देने पड़े गए. कई घंटे हवा में झूलने के बाद दमकल कर्मियों ने उसे गाड़ी से बाहर निकाला.\nगेट में फंसा बच्चा\nमासूमियत और जिज्ञासा से भरे बच्चे आम तौर पर अजीबोगरीब स्थिति में फंस जाते हैं. यह तस्वीर लंदन की है, जहां एक बच्चे का सिर गेट में फंस गया. बेहद सावधानी से दमकलकर्मियों ने बच्चे को सुरक्षित बाहर निकाला.\nदूध के डिब्बे में\nबेहद होशियार भालू जंगल में भले ही बहुत कम गलतियां करें लेकिन इंसानों के बीच आकर उससे गलती हो ही जाती है. अमेरिका के मैरीलैंड प्रांत में खाना खोजने के चक्कर में एक भालू ने अपना सिर दूध के डिब्बे में फंसा दिया. दमकलकर्मियों ने उसका सिर डिब्बे से निकाला.\nरिम का चक्कर\nकैलीफोर्नियां में एक कुत्ते का सिर टायर के रिम में फंस गया. दमकलकर्मियों ने वनस्पति तेल की मदद से कुत्ते का सिर बाहर निकाला.\nबाल बाल बची\nदमकलकर्मियों की मदद से महिला बाहर निकली.\nमटके में तेंदुआ\nयह घटना भारतीय राज्य राजस्थान की है. पानी के तलाश में तेंदुए ने मटके में सिर डाला और फिर सिर बाहर नहीं निकला. तेंदुआ बड़ी देर तक इधर उधर भागता रहा. वन विभाग के कर्मचारियों ने तेंदुए को बेहोश कर मटके से मुक्ति दिलाई.\nबस भी डूबती है\nबस और ट्रक ड्राइवर अक्सर बाढ़ को हल्के में लेते हैं. न्यूयॉर्क के एक बस ड्राइवर ने भी यही किया. 30 लोगों को ले जा रही यह बस बाढ़ में पलटते पलटते बची. समय पर दमकलकर्मियों ने सभी लोगों को सुरक्षित निकाल लिया.\nरास्ते में आग\nयह तस्वीर बांग्लादेश की है, जहां बहुमंजिला इमारत की एक मंजिल में आग लग गई. ऊपर वाली मंजिल पर दर्जनों लोग थे. वह नीचे नहीं आ सकते थे क्योंकि नीचे आग थी.\nदमकल कर्मियों ने हाई राइज होल्डिंग क्रेन की मदद से ऊपरी मंजिल पर फंसे लोगों को एक-एक, दो-दो कर निकाला.\nएक और कुत्ता\nएक बार फिर अमेरिका में ही, लेकिन इस बार इंडियानापोलिस में एक कुत्ता टायर के रिम में फंस गया.\nइस बार दूसरी तरकीब\nइंडियापोलिस के दमकलकर्मियों ने सारे जतन कर लिये लेकिन जब कुत्ते का सिर नहीं निकला तो रिम को कटर से काटना पड़ा. कुत्ता सुरक्षित बचा लिया गया.\nगड्ढे में बच्चा\nभारत में बच्चों को बोरवेल में गिरना अक्सर सुनाई पड़ता है. दो साल पहले ऐसी घटना चीन में भी हुई. एक बच्चा गड्ढे के चारों ओर खाली छोड़ी जगह में गिर पड़ा.\nबच गई जिंदगी\nदमकलकर्मियों ने मेन होल को काटकर बच्चे को सुरक्षित निकाला.\nकई बार हम सब बेहद अजीब सी स्थिति में फंस जाते हैं. हालात ऐसे होते हैं कि कुछ सूझता ही नहीं. देखिये ऐसे ही अजीबोगरीब मामले. (08.06.2016)\nकीवर्ड मजाक, भारतीय नागरिक, एयरपोर्ट, अफवाह, बम\nअफवाह फैलाने वाले भारतीय को स्विट्जरलैंड में जेल 07.11.2016\nस्विट्जरलैंड में अपनी फ्लाइट पकड़ने के लिए एक भारतीय को बम की अफवाह फैलाना भारी पड़ गया. उसे न सिर्फ जेल में डाल दिया गया है, बल्कि 50 हजार स्विस फ्रैंक यानी लगभग 35 लाख रुपए का जुर्माना भी भरना होगा.


Mouni Roy की देखकर ट्रांसपेरेंट कपड़ों में अदाएं, फैंस से रहा ना जाए - News Nation\nटीवी जगत की नागिन (naagin actress mouni roy) और बॉलीवुड एक्ट्रेस मौनी रॉय (mouni roy) इन दिनों अपने फैशन के चलते सोशल मीडिया पर छाई हुई है. हाल ही में उन्होंने सोशल मीडिया पर कुछ तस्वीरें शेयर की है. जिनमें वो काफी हॉट एंड बोल्ड पोज दे रही है.\nNews Nation Bureau | Edited By : Megha Jain | Updated on: 17 Jan 2022, 06:22:00 PM\nटीवी जगत की नागिन (naagin actress mouni roy) और बॉलीवुड एक्ट्रेस मौनी रॉय (mouni roy) इन दिनों अपने फैशन के चलते सोशल मीडिया पर छाई हुई है. हाल ही में उन्होंने सोशल मीडिया पर कुछ तस्वीरें शेयर की है. जिनमें वो काफी हॉट एंड बोल्ड पोज देती दिखाई दे रही है. तस्वीरों में मौनी रॉय ने ट्रांसपेरेंट वाइट कलर की जालीदार नेटेड ऑफ सोल्जर टॉप (mouni roy transparent dress) पहनी हुई है. इसके अलावा उन्होंने थाई हाई क्रॉप टॉप पहना हुआ है. जिसमें बोल्ड अंदाज में पोज दे रही है. उनकी ये फोटोज देखकर ही फैंस की नजरें उनसे हट नहीं रही है.\nमौनी की ये समंदर किनारे बैठी तस्वीरें फैंस को बेहद पसंद आ रही है. इसमें उन्होंने व्हाइट कलर (mouni roy bold photoshoot) की लैस वाली ड्रेस पहन रखी है. इसमें कोई दोराय नहीं है कि इस ड्रेस में उनका लुक बेहद खूबसूरत नजर आ रहा है. मौनी की इस व्हाइट लैस वाली ड्रेस का डिजाइन बेहद प्यारा है. कोल्ड शोल्डर लैस वाली ड्रेस पर बेल स्लीव है. वहीं इस नाजुक लैस लगे टॉप के साथ मिनी स्कर्ट मैच किया गया है. जिसमे लगा फ्रिल, इसे काफी ग्लैमरस लुक दे रहा है. इस मौके पर उनका टोंड स्लिम फिगर साफ नजर आ रहा है.\nबात अगर मौनी के मेकअप की करें तो उन्होंने मिनिमम बेस मेकअप के साथ अपने लुक को कंप्लीट किया है. जिसमें शामिल कोहल आईज, न्यूड शेड लिपस्टिक के साथ पिंक चिक्स उनकी खूबसूरती में चार चांद लगा रहे हैं. वहीं खुले मेसी बालों के साथ समंदर किनारे पत्थरों पर बैठे वो डिफरेंट-डिफरेंट पोज दे रही हैं.\nआपको बता दें, मौनी ने कुछ टाइम पहले येलो कलर की बिकिनी में अपने स्लिम लुक की तस्वीरें शेयर की थी. जिसे देखकर ट्रोलर्स ने उन्हें जमकर ट्रोल किया था. दरअसल, मौनी की बिकिनी (mouni roy bikini photoshoot) तस्वीरों को शादी से जोड़कर ट्रोलर्स ट्रोल कर रहे थे. लेकिन, इस (Mouni Roy bralette) लुक के बाद फैंस उनके फैशन के कायल होते नजर आ रहे है.\nमौनी रॉय की ये तस्वीरें सोशल मीडिया पर जमकर वायरल हो रही है. एक्ट्रेस की तस्वीरों को अब तक लाखों से ज्यादा लाइक्स मिल चुके हैं. वहीं तस्वीरों पर हजारों की तादाम में लोगों ने कमेंट भी किए हैं.\nमौनी की पर्सनल लाइफ की बात करें तो वे इन दिनों अपनी शादी की खबरों को लेकर सुर्खियों में है. मौनी रॉय ब्वॉयफ्रेंड सूरज नांबियार से जल्द ही शादी के बंधन में बंधने वाली है. वहीं मौनी लगातार इंस्टाग्राम पर तस्वीरें शेयर भी कर रही हैं. जिसमे उनका गॉर्जियस लुक देखने को मिल रहा है. बिकीनी के बाद मौनी का ये ट्रांस्पेरेंट लुक इंटरनेट पर जमकर आग लगा रहा है.\nFirst Published : 17 Jan 2022, 06:20:08 PM\nNaagin Actress Mouni Roy Mouni Roy Mouni Roy Bikini Mouni Roy Hot Photoshoot Mouni Roy Latest Photoshoot Mouni Roy Bikini Photoshoot Mouni Roy Photoshoot Bikini Mouni Roy Transparent Dress Mouni Roy Opps Moments Mouni Roy Bralette


समुद्र पार के पाखी: 201301\nवुमन स्माइलिंग, लुसियाँ फ्रोयेड\nWoman Smiling, Lucian Freud\nरात कभी पूर्ण नहीं होती\nहमेशा होती है चूंकि मैं कहता हूँ\nचूंकि मैं आश्वासन देता हूँ\nदुःख के अंत में एक खुली हुई खिड़की\nएक रोशनी से खिली हुई खिड़की\nहमेशा होता है एक स्वप्न जो जागता रहता है,\nपूरी करने के लिए इच्छा, तृप्त करने के लिए क्षुधा\nएक उदार मन\nएक बढ़ा हुआ हाथ, एक खुला हुआ हाथ\nध्यान देती आँखें\nजीवन बाँटने के लिए, एक जीवन\nपॉल एलुआर फ़्रांसिसी कवि थे व स्यूरेअलीज्म के संस्थापकों में से एक थे. 16 साल की आयु में जब उन्हें टी.बी होने पर स्विटज़र्लैंड के एक सैनिटोरियम में स्वास्थ्य लाभ के लिए भेजा गया, उस समय उनका कविता में रुझान हुआ. उनका पहला कविता संकलन उनके युद्ध में हुए अनुभवों के बाद लिखा गया. उनकी लगभग 70 किताबे प्रकाशित हुई जिनमे, कविता संग्रह व उनके साहित्यिक और राजनैतिक विचार भी हैं. यह कविता उनके संकलन 'ल फेनिक्स' से है.\nPosted by रीनू तलवाड़ at 8:36 pm 1 टिप्पणी: Links to this post\nअ मैन इन अ रूम, रेम्बरेंट\nA Man inaRoom, Rembrandt\nकोई, कौन इससे फर्क नहीं पड़ता, रहता है मेरे सर में\nमानो वह हो एक खाली घर, भीतर आता है, बाहर जाता\nहै, हर बार पटकता है दरवाज़ा अपने पीछे, बेबस हो यह\nहंगामा सहता हूँ मैं. कोई, और शायद वह मैं हूँ, हाथ से\nछूता है मेरे सबसे गुप्त विचार,मरोड़ता है उन्हें और\nवापिस कर देता है मिट्टी को. कोई, और यह बहुत बाद\nकी बात है, धीरे-धीरे चलता आता है कमरे के पार, और\nमुझे न देखते हुए, ध्यान से देखता है तबाही को. कोई,\nऔर न जाने कहाँ, चुनता है टुकड़े मेरी छाया के.\nक्लौद एस्तेबान (Claude Esteban) एक फ्रेंच कवि , निबंधकार व अनुवादक थे। वे फ्रेंच व स्पेनिश दोनों भाषाओं में सिद्धहस्त थे। पिछली सदी के दूसरे हिस्से के प्रमुख कवियों में से एक, वे अपने पीछे महत्वपूर्ण कृति छोड़ गए हैं। उन्होंने कला व कविता पर असंख्य निबंध लिखे व स्पैनिश भाषा के प्रमुख कवियों ओक्टावियो पास, बोर्खेस, लोर्का इत्यादि की कविताओं व लेखन का अनुवाद किया। आरम्भ में वे फ्रेंच कला व साहित्य की पत्रिकाओं में लेख लिखते रहे। 1968 में उनका पहला कविता संकलन प्रकाशित हुआ --'ला सेजों देवास्ते '.इसके बाद उनके कई संकलन प्रकशित हुए, वे प्रसिद्द कलाकारों के लिए उनकी प्रदर्शनियों के कैटालोग के लिए प्रस्तावनाएँ लिखते रहे। स्पेनी कवि होर्खे गुइयें से उनकी अच्छी दोस्ती हो गई व उन्होंने उनके कृत्य का फ्रेंच में खूब अनुवाद किया। 1984 में उन्हें अपनी गद्य कविताओं के लिए मालार्मे पुरूस्कार प्राप्त हुआ। कला में उन्हें गहरी रूचि रही और 1991 में उन्हें एडवर्ड हापपर के चित्रों से प्रेरित कविता संकलन 'सोलई दौन्ज़ युन पीएस वीद ' के लिए फ्रांस कल्चर प्राइज़ प्राप्त हुआ। उनके 13 कविता संकलन, कई निबंध व अनेक अनुवाद प्रकाशित हुए,.\nPosted by रीनू तलवाड़ at 8:48 pm 1 टिप्पणी: Links to this post\nग्लेशियर स्ट्रीम्ज़, जॉन सिंगर सार्जेंट\nGlacier Streams, John Singer Sargent\nजैसे हिमनदी के एक छिद्र से गिरता है झरना\nऔर उस के स्वाद के दो चेहरे होते हैं, एक आगे\nएक पीछे, एक मीठा होता है और एक कठोर,\nवैसे ही इन दिनों के हर पल में एक अंतिम बार मरता हूँ मैं,\nऔर एक ओर ये पुरानी आहें अब मुक्त नहीं करतीं मुझे,\nऔर दूसरी ओर लक्ष्य अब और दिखाई नहीं देता.\n-- ओसिप मंदेलश्ताम\nओसिप मंदेलश्ताम ( Osip Mandelstam )रूसी कवि व निबंधकार थे और विश्व साहित्य में भी उनकी गीतात्मक कविताओं का विशिष्ट स्थान है. वे यहूदी थे और उनका परिवार पोलिश मूल का था, मगर वे सेंट पीटर्सबर्ग में बड़े हुए. स्कूल के समय से ही वे कविता लिखने लगे थे. उन्होंने अपने समकालीन रूसी कवियों के साथ मिल कर 'एक्मेइज़म' ( Acmeism ) की स्थापना की. 22 वर्ष की आयु में उनका पहला कविता संकलन प्रकाशित हुआ -- द स्टोन. जब उनकी कविताओं में रूसी क्रांति के दिग्भ्रमित होने का दुःख छलकने लगा, तो स्तालिन ने उन्हें निर्वासित कर दिया. उनके अनेक कविता व निबंध संग्रह प्रकाशित हुए व उनकी कविताओं का खूब अनुवाद भी किया गया है.\nइस कविता का मूल रशियन से अंग्रेजी में अनुवाद क्लेरन्स ब्राउन व डब्ल्यू एस मर्विन ने किया है.\nPosted by रीनू तलवाड़ at 7:28 pm कोई टिप्पणी नहीं: Links to this post\nLabels: ओसिप मंदेलश्ताम\nडेथ्स हेड मोथ, विन्सेंट वान गोग\nDeath's Head Moth, Vincent Van Gogh\nहाथ जोड़े, इस आश्रय देते अर्ध-प्रकाश में ही रहो.\nलंगड़े चौकीदार के बैठने के लिए कोई जगह नहीं है.\nकुर्सियाँ दो सप्ताह पहले ही बेच दी गई थीं. वहाँ आगे,\nकुछ बड़े पीपों को धोया जा रहा है. बजरे\nबंदरगाह के किनारे पर चढ़े हुए हैं. सड़क पार से\nआ रहा है समाचार-वाचक का स्वर.\nमैं नहीं सुनना चाहता.\nमैं मेज़ से झाड़ता हूँ पतंगे के झुलसे-हुए पंख\nजो पिछली रात से यहाँ पड़े हैं, बस इतना जानता हूँ\nकि उनका सारा भार उनकी भारहीनता में है.\nज्यानिस रीत्ज़ोज़ ( Yannis Ritsos ) एक युनानी कवि और वामपंथी ऐक्टिविस्ट थे. टी बी और दुखद पारिवारिक समस्याओं से त्रस्त, अपने वामपंथी विचारों के लिए उत्पीड़ित, उन्होंने ने कई वर्ष सैनटोरीअमों, जेलों व निर्वासन में बिताये मगर पूरा समय वे लिखते रहे और अनेक कविताएँ, गीत, नाटक लिख डाले, कई अनुवाद भी कर डाले. अपने दुखों के बावजूद, समय के साथ उनके अन्दर ऐसा बदलाव आया कि वे अत्यंत मानवीय हो गए और उनके लेखन में उम्मीद, करुणा और जीवन के प्रति प्रेम झलकने लगा. उनकी 117किताबे प्रकाशित हुई जिनमे कविताओं के साथ-साथ नाटक व निबंध-संकलन भी थे. यह कविता उनके संकलन 'लेट इन्टू द नाईट -- द लास्ट पोएम्ज़ ऑफ़ ज्यानिस रीत्ज़ोज़' से है.\nइस कविता का मूल ग्रीक से अंग्रेजी में अनुवाद मार्टिन मकिंसी ने किया है.\nPosted by रीनू तलवाड़ at 8:45 pm कोई टिप्पणी नहीं: Links to this post\nअ ड्रीम, ओंरी मातीस\nA Dream, Henri Matisse\nनींद में प्रेम हुआ,\nउठी तो आँख में आँसू थे:\nइतना नहीं चाहा है किसी को कभी,\nइतना नहीं चाहा है मुझे किसी ने कभी.\nनहीं था समय एक चुम्बन का भी\nन ही पूछने के लिए उसका नाम.\nअब मैं काटती हूँ\nजाग कर रातें\nदेखती हूँ स्वप्न उसके.\nवेरा पाव्लोवा ( Vera Pavlova ) रूस की सबसे प्रसिद्द समकालीन कवयित्री हैं. उनका जन्म मॉस्कोमें हुआ था. उन्होंने संगीत की शिक्षा ग्रहण की व संगीत के इतिहास विषय में विशेषज्ञता प्राप्त की. कुछ समय बाद ही उनकी कविताएँ प्रकाशित हुई और उन्होंने अपने साहित्यिक जीवन का आरम्भ किया. उनके 14 कविता-संग्रह प्रकाशित हो चुके हैं व रूस में उनकी किताबें खूब बिकती हैं. उन्होंने चार ओपेरा लिबेरेतोज़ के लिए संगीत लिखा है व कुछ बोल भी. उनकी कविताएँ 18भाषाओँ में अनूदित की गयी हैं. यह कविता उनके अंग्रेजी में अनूदित संकलन 'इफ देयर इज़ समथिंग टू डिजायर: वन हंड्रेड पोएम्ज़ ' से है.\nPosted by रीनू तलवाड़ at 6:44 pm कोई टिप्पणी नहीं: Links to this post\nपोर्ट्रेट, योर्ज सरा\nPortrait, Georges Seurat\nजो गुणी हैं उन्होंने बरसों बताया है हमें कि वे चाहते हैं\nकि जो वे हैं, उन्हें उसी के लिए प्रेम किया जाए,\nकि जो भी उनकी पूर्णता है उसमें, वे हमारी ही तरह\nसंध्या में मिट जाते हैं. तो वे रात भर काम करते हैं\nठंडे, चाँदनी के जाल-बिछे कमरों में;\nकभी-कभी, दिन के समय, वे अपनी गाड़ी से टेक लगा\nखड़े रहते हैं, ताकते रहते हैं सुनहरी, भावहीन, तपती\nघाटी को, मगर अधिकतर वे बैठते हैं अँधेरे में, झुक कर,\nपैर धरती पर, हाथ मेज़ पर, कमीजों में होता है\nखून का धब्बा, ठीक हृदय-स्थल के ऊपर.\nमार्क स्ट्रैन्ड ( Mark Strand )एक अमरीकी कवि, लेखक व अनुवादक हैं. 1990 में वे अमरीका के 'पोएट लौरेएट ' थे. वे कई जाने-माने विश्वविद्यालयों में अंग्रेजी पढ़ा चुके हैं और आजकल कोलम्बिया युनिवेर्सिटी में अंग्रेजी के प्रोफेसर हैं. उन्हें 'पुलित्ज़र प्राइज़ ' सहित कई सम्मान प्राप्त हुए हैं. अब तक उनकी कविताओं, लेखों व अनुवादों के 30 से भी अधिक संकलन प्रकाशित हो चुके हैं. यह कवितांश उनकी कविता 'जर्नी' से है, जो उनके संकलन 'द कंटीन्यूअस लाइफ' से है.\nPosted by रीनू तलवाड़ at 8:47 pm 1 टिप्पणी: Links to this post\nजब वे मेरी कविताएँ पढ़ें...\nचिल्ड्रन एंड सनी ट्रीज़, औगूस्ट मैके\nChildren and Sunny Trees, August Macke\nऔर जब वे मेरी कविताएँ पढ़ें,\nआशा करता हूँ\nवे सोचें कि मैं हूँ कुछ प्राकृतिक --\nजैसे कि वह बूढ़ा बरगद,\nजिसकी छाँव में खेलते-खेलते\nथक कर धम्म से बैठ जाते थे\nजब वे बच्चे थे,\nऔर पोंछते थे पसीना\nतप रहे माथों का\nधारीदार झबलों की आस्तीनों से.\nPosted by रीनू तलवाड़ at 8:18 pm 1 टिप्पणी: Links to this post\nमैलर्डज़ एंड मून, ओहारा कोसोन\nMallards and Moon, Ohara Koson\nतुम्हें अच्छा होने की आवश्यकता नहीं है.\nतुम्हें नहीं है आवश्यकता प्रायश्चित करने के लिए\nरेगिस्तान में घुटनों के बल सौ मील चलने की.\nतुम्हें केवल करने देना है प्रेम अपनी देह के नर्म\nजीव को, उस से जिसे वह प्रेम करता है.\nमुझे बताओ अपनी निराशा के बारे में\nऔर मैं तुम्हें अपनी के बारे में बताउंगी.\nइस बीच दुनिया आगे बढ़ रही है.\nइस बीच सूर्य और बारिश के पारदर्शी पत्थर\nचलते जा रहे हैं भूदृश्यों के पार,\nघास के मैदानों और गहरे पेड़ों के ऊपर से,\nपर्वतों और नदियों पर से.\nइस बीच, बहुत ऊपर स्वच्छ नीली हवा में,\nजंगली बतखें फिर देश लौट रही हैं.\nजो भी तुम हो, चाहे कितने भी अकेले,\nस्वयं को भेंट करता है यह संसार\nतुम्हारी कल्पना को,\nइन जंगली बतखों की तरह बुलाता है तुम्हें,\nएक कर्कश और उत्तेजित स्वर में,\nबार-बार, बताता है तुम्हें तुम्हारा स्थान\nइन सब चीज़ों के परिवार में.\nमेरी ओलिवर ( Mary Oliver )एक अमरीकी कव्यित्री हैं, जो 60 के दशक से कविताएँ लिखती आ रहीं हैं. उनके 25 से अधिक कविता संकलन प्रकाशित हो चुके हैं और बहुत सराहे गए हैं. उन्हें अमरीका के श्रेष्ठ सम्मान 'नेशनल बुक अवार्ड' व 'पुलित्ज़र प्राइज़' भी प्राप्त हो चुके हैं. उनकी कविताएँ प्रकृति की गुप-चुप गतिविधियों के बारे में हैं, जैसे वो धरती और आकाश के बीच खड़ीं सब देख रहीं हैं. और उनकी कविताओं में उनका अकेलेपन से प्यार, एक निरंतर आंतरिक एकालाप व स्त्री का प्रकृति से गहरा सम्बन्ध भी दिखाई देता है. यह कविता उनके संकलन 'ड्रीम वर्क' से है.\nPosted by रीनू तलवाड़ at 10:11 pm 1 टिप्पणी: Links to this post\nरिफ्लेक्शंज़, रॉकस, वाटर, जॉन सिंगर सार्जेंट\nReflections, Rocks, Water, John Singer Sargent\nगाओ मेरे साथ इसे अब:\nएक पत्थर जितना ही जानते हैं हम;\nहम आते हैं एक बिसर चुके समुद्र से,\nऔर जाते हैं एक अपरिचित समुद्र में;\nइन दोनों के बीच, खड़ा है एक और,\nतीन बक्से जिनमें ईश्वर जाने क्या है,\nसब बंद हैं, खुलेंगे एक खो चुकी चाबी से.\nरोशनी नहीं फेंकती स्वयं पर कोई रोशनी,\nन ही हमारी ये बुद्धिमत्ता की बातें.\nवह क्या है जो 'शब्द' हमें कहता है?\nक्या कहता है पत्थरों में बहता पानी?\nPosted by रीनू तलवाड़ at 9:10 pm कोई टिप्पणी नहीं: Links to this post\nभटकता है निर्जन वनों में\nप्रेम आता है, और ठहर जाता है अद्भुत-सा\nहमारी कल्पना से चौड़ा, और ऊंचा\nक्या इन्हीं दहकते अंगारों के बीच है आश्रय?\nअली अहमद सईद अस्बार ( Ali Ahmed Said Asbar ), जो 'अदुनिस' ( Adonis )के नाम से लिखते हैं, सिरिया के प्रसिद्ध कवि व लेखक हैं. वे आधुनिक अरबी कविता के पथप्रदर्शक हैं, जिन्होंने पुरानी मान्यताओं से विद्रोह कर कविता के अपने ही नियम बनाये हैं. अब तक अरबी में उनकी 20से अधिक किताबें प्रकाशित हो चुकी हैं. उनके अनेक कविता संग्रह अंग्रेजी में अनूदित किये जा चुके हैं. अभी हाल-फिलहाल में, अगस्त माह के आखिरी सप्ताह में ही उन्हें 2011 के गेटे ( Goethe) पुरुस्कार से सम्मानित किया गया. उन्हें जल्द ही नोबेल प्राइज़ भी मिलेगा , साहित्य जगत में इसकी उम्मीद व अटकलें खूब हैं, वे कई बार नामित भी किये गए हैं. यह कविता उनके 2003 के संकलन 'बिगिनिन्ग्ज़ ऑफ़ द बॉडी, एंडज़ ऑफ़ द सी' से है.\nPosted by रीनू तलवाड़ at 9:29 pm कोई टिप्पणी नहीं: Links to this post\nस्मृति ही काफी नहीं है\nमूनलाइट इंटीरियर, एडवर्ड हॉपर\nMoonlight Interior, Edward Hopper\nस्मृति ही काफी नहीं है...\nमैं याद नहीं करता. मैं जो हूँ\nवह मुझमें जीवित है तुम्हारे कारण.\nजो तुम पीछे छोड़ गए हो,\nउन उदास शांत जगहों में\nमैं तुम्हें फिर-से नहीं गढ़ता.\nतुम्हारी अनुपस्थिति भी\nतुम्हारी ऊष्मा से पूर्ण है\nऔर है तुम्हारे ना होने से\nचाह अक्सर घुमावदार रास्तों से\nअनिश्चितता तक जाती है.\nक्यों जाने दूँ मैं स्वयं को\nजब तुम्हारे भीतर का कुछ\nशायद मुझे अब भी छू रहा हो,\nहलके से ,\nजैसे खिड़की वाली सीट को\nछूती है चांदनी.\nरायनर मरीया रिल्के ( Rainer Maria Rilke ) जर्मन भाषा के सब से महत्वपूर्ण कवियों में से एक माने जाते हैं. वे ऑस्ट्रिया के बोहीमिया से थे. उनका बचपन बेहद दुखद था, मगर यूनिवर्सिटी तक आते-आते उन्हें साफ़ हो गया था की वे साहित्य से ही जुड़ेंगे. तब तक उनका पहला कविता संकलन प्रकाशित भी हो चुका था. यूनिवर्सिटी की पढाई बीच में ही छोड़, उन्होंने रूस की एक लम्बी यात्रा का कार्यक्रम बनाया. यह यात्रा उनके साहित्यिक जीवन में मील का पत्थर साबित हुई. रूस में उनकी मुलाक़ात तोल्स्तॉय से हुई व उनके प्रभाव से रिल्के का लेखन और गहन होता गुया. फिर उन्होंने पेरिस में रहने का फैसला किया जहाँ वे मूर्तिकार रोदें के बहुत प्रभावित रहे.यूरोप के देशों में उनकी यात्रायें जारी रहीं मगर पेरिस उनके जीवन का भौगोलिक केंद्र बन गया. पहले विश्व युद्ध के समय उन्हें पेरिस छोड़ना पड़ा, और वे स्विटज़रलैंड में जा कर बस गए, जहाँ कुछ वर्षों बाद ल्यूकीमिया से उनका देहांत हो गया. कविताओं की जो धरोहर वे छोड़ गए हैं, वह अद्भुत है. यह कविता उनके संकलन 'अनकलेकटिड पोएम्ज़' से है.\nPosted by रीनू तलवाड़ at 8:04 pm2टिप्‍पणियां: Links to this post


दो बजे आएंगे मुख्यमंत्री, के.डी.ए. सभागार में करेंगे कोरोना संक्रमण रोकने के उपायों की समीक्षा, गांव का निरीक्षण करेंगे\nकानपुर। मुख्यमंत्री योगी आदित्यनाथ शनिवार को शहर आएंगे। वे केडीए सभागार में इटावा को छोड़ मंडल के शेष सभी जिलों के डी.एम. और सी.एम.ओ. के साथ बैठक करेंगे। कोरोना की तीसरी लहर को लेकर जी जा रही तैयारियों की समीक्षा करेंगे। इसके साथ किसी एक गांव का निरीक्षण करेंगे और कंट्रोल रूम भी जाएंगे। मुख्यमंत्री दोपहर दो बजे इटावा से पुलिस लाइन्स आएंगे। कोरोना की दूसरी लहर में जिले में खूब मौतें हुईं। यहां तक कि बड़े पैमाने पर गांवों में लोग बुखार से मरे लेकिन उनका नाम कोरोना संक्रमित की सूची में इसलिए नहीं था क्योंकि गांवों में जांच नहीं हो पाई थी। इसके साथ ही जिले में ऑक्सीजन की जबरदस्त किल्लत रही। कई मरीज तो बिना ऑक्सीजन के ही मर गए। उर्सला अस्पताल में ऑक्सीजन जनरेटर तब लगा जब जिले में तमाम लोग आक्सीजन की कमी से मौत के मुंह में समा गए। अब तीसरी लहर आने वाली है। मुख्यमंत्री ने इसकी तैयारी अभी से ही करने को कहा है। अफसर इस कार्य मे जुट गए हैं लेकिन लापरवाही अब भी हो रही है। बिल्हौर और घाटमपुर सामुदायिक स्वास्थ्य केंद्र को कोविड अस्पताल बनाने का काम अब भी पूरा नहीं हुआ है। वहां न तो चेस्ट फिजिशियन है और न ही फिजिशियन। ऑक्सीजन कन्संट्रेटर भी सिर्फ एक - एक ही भेजा गया है। मुख्यमंत्री अब अपने दौरे पर समीक्षा करेंगे और जानेंगे कि अभी कौन - कौन सी तैयारी हो गई है और कौन से कार्य होने हैं। मुख्यमंत्री 2.10 बजे सर्किट हाउस पहुंचेंगे और वहां अधिकारियों से बात करेंगे। फिर वहां से नगर निगम आएंगे और कंट्रोल रूम की व्यवस्था देखेंगे। वहां से केडीए सभागार जाएंगे और अधिकारियों और जनप्रतिनिधियों के साथ बैठक करेंगे फिर किसी गाँव के निरीक्षण पर जाएंगे। शाम 5.40 बजे पुलिस लाइन्स से लखनऊ के लिए रवाना होंगे।


हरियाणाः फोरेंसिक रिपोर्ट का इशारा-दलित के घर बाहर से नहीं, अंदर से लगी थी आग > Ujjawal Prabhat | उज्जवल प्रभात\nMonday, 20 May 2019. 2:48 PM\nहरियाणाः फोरेंसिक रिपोर्ट का इशारा-दलित के घर बाहर से नहीं, अंदर से लगी थी आग\n30/10/2015 - 11:13 AM\nफरीदाबाद. हरियाणा के बल्लभगढ़ के सुनपेड़ गांव में दलित समुदाय के घर आगजनी के मामले में नया मोड़ आ गया है। इंडियन एक्सप्रेस की खबर के मुताबिक, हरियाणा की फोरेंसिक साइंस लेबोरेट्री ने अपनी रिपोर्ट में इस बात की ओर इशारा किया है कि आग घर के अंदर से ही लगी थी, बाहर से नहीं लगाई गई थी। जो टीम जांच करने गई थी, उसमें फोरेंसिक साइंस लेबोरेट्री (एफएसएल) के डायरेक्टर और करनाल लैब के फिजिक्स एंड केमिस्ट्री डिविजन के असिस्टेंट डायरेक्टर शामिल थे। वे अपनी रिपोर्ट इस हफ्ते के आखिर तक सीबीआई को सौंप देंगे।\nफरीदाबाद के पास बल्लभगढ़ के सुनपेड़ गांव में 20-21 अक्टूबर की दरमियानी रात दलित समुदाय के जितेंद्र के घर आगजनी का मामला सामने आया था। इसमें दो बच्चों की मौत हो गई थी। जितेंद्र ने आरोप लगाया था कि अपर कास्ट के कुछ लोगों ने घर में घुस कर पेट्रोल डाला और आग लगा दी। मामले की जांच सीबीआई कर रही है।\nरिपोर्ट के अहम प्वाइंट्स\nएक्सपर्ट्स ने पाया कि आधी जली हुई केरोसिन तेल की प्लास्टिक बोतल बेड के नीचे मिली। बेड का भी कुछ हिस्सा जल चुका था। एक जला हुआ माचिस का डिब्बा रूम की खिड़की के स्लैब पर पड़ा था। फोरेंसिक रिपोर्ट के नतीजे पीड़ित के बयान से एकदम अलग हैं। जितेंद्र ने दावा किया था कि जब वे घर में सो रहे थे, तो दबंगों ने घर को आग लगा दी थी।\nएफएसएल के सूत्रों के मुताबिक, फोरेंसिक रिपोर्ट में कहा गया है कि हमले के वक्त घर में बाहर से किसी के आने के सबूत नहीं हैं।\nएक्सपर्ट्स का कहना है कि ज्वलनशील पदार्थ (आरोपी ने पेट्रोल फेंकने की बात की थी) गिराने का पैटर्न वर्टिकल (सीधा) है। अगर पीड़ित की पत्नी रेखा बेड पर सो रही थी, तो ऐसा करना मुश्किल है।\nसूत्रों का कहना है कि मौका-ए-वारदात पर ज्वलनशील पदार्थ छिड़कने का पैटर्न मिल रहा है। यानी इधर-उधर छींटे पड़े थे। इससे यह पता चलता है कि पेट्रोल बाहर से नहीं फेंका गया, बल्कि मौके पर गिराया गया और बाद में आग लगी।\nरिपोर्ट में कहा गया है कि घर में दो रूम हैं। जितेंद्र ने पुलिस को दिए स्टेटमेंट में आरोप लगाया है कि उसने दो रूमों के बीच दीवार में छोटी-सी खाली जगह से अपने बच्चों को निकाला। हालांकि, एक्सपर्ट्स ने इस दावे को खारिज किया है। होल इतना बड़ा नहीं है कि कोई उससे निकल सके।\nएफएसएल रिपोर्ट में जिक्र किया गया है कि घर के दरवाजे भीतर से बंद किए गए थे। जांच करने गई टीम कुंडी पर धुएं के पहुंचने के पैटर्न से इस नतीजे पर पहुंची है।\nजितेंद्र ने आरोप लगाया था कि 11 लोग उसके घर में दीवार फांद कर आए थे और हमला कर भाग गए। फोरेंसिक रिपोर्ट में इस बात की ओर इशारा किया गया है कि दीवार के आगे पौधे थे। अगर वहां कोई कूदता तो जरूर पौधे दबे होते। लेकिन उस इलाके में किसी के आने-जाने के सबूत नहीं मिले।\nबयान देने से कतरा रही थी जितेंद्र की पत्नी?\nहरियाणा पुलिस के एक अफसर के मुताबिक, 30 फीसद जली रेखा को डॉक्टरों ने फिट डिक्लेयर कर दिया, लेकिन उसके बाद भी वह कई दिनों तक बयान देने से बचती रही। डॉक्टरों ने कहा था कि रेखा उस दिन हुई घटना के बारे में बयान देने के लिए फिट थी। लेकिन उसने बयान देने से मना कर दिया। मजिस्ट्रेट के ऑर्डर के बाद भी रेखा ने स्टेटमेंट देने से मना कर दिया।\nहालांकि, कुछ दिन पहले किसी तरह रेखा ने सब-डिविजनल मजिस्ट्रेट (एसडीएम) के सामने अपना स्टेटमेंट रिकॉर्ड कराया। इसमें उसने अपने पति के आरोपों को दोहराया है। हालांकि, वह घटना के बारे में डिटेल जानकारी नहीं दे पाई। उसने अपने स्टेटमेंट में किसी का नाम नहीं लिया। उसने एसडीएम को बताया कि उसके पति अटैक करने वालों का नाम जानते हैं।\nइस गांव में पिछले एक साल से तनाव है। दलितों और दूसरी जाति के लोगों के बीच झगड़ा मोबाइल को लेकर शुरू हुआ।5अक्टूबर, 2014 को अपर कास्ट के तीन युवकों की हत्या कर दी गई। तब दलित परिवार पर हत्या का आरोप लगा था। पुलिस ने 11 लोगों को गिरफ्तार किया था। दलितों को डर था कि दबंग पूरी जाति से बदला लेंगे। लिहाजा, बाकी दलित परिवार गांव छोड़ कर चले गए। जितेंद्र भी उन्हीं में से था। मामला एससी-एसटी आयोग में गया। आयोग ने फरीदाबाद पुलिस कमिश्नर से इन परिवारों को दी जाने वाली सुरक्षा के बारे में पूछा। पिछले साल दिसंबर में कमिश्नर ने लिखित में कहा कि जितेंद्र के घर के पास एक पुलिस जिप्सी, आधा दर्जन हथियारबंद जवान और दो बाइक सवार जवान तैनात रहेंगे। एसएचओ खास निगरानी भी करेंगे। इस भरोसे के बाद जितेंद्र और उसका परिवार इस साल जनवरी में गांव लौटा था।\nहरियाणा में लोकसभा चुनाव की मतगणना की तैयारियां, हर विधानसभा क्षेत्र की पांच वीवीपैट मशीनों की पर्चियों का ईवीएम से होगा मिलान\n17/05/2019 - 4:14 PM\nHBSE 10th result 2019 Live Updates: हरियाणी बोर्ड ने दसवीं के रिजल्ट कर दिए घोषित\n17/05/2019 - 4:06 PM\nहरियाणा विद्यालय विद्यालय शिक्षा बोर्ड द्वारा घाेषित 10वी के परीक्षा परिणाम में लड़कियों न ने फिर लहराया परचम\n17/05/2019 - 4:04 PM\nमतदान के बाद हरियाणा के रोहतक में गर्मा गया माहौल, दोनों दलों के नेताओं के विरुद्ध दो दर्जन से अधिक FIR दर्ज\n16/05/2019 - 4:30 PM\nअफीम के सैंपल में खेल, चॉकलेट रखी फिर भी रिपोर्ट पॉजिटिव, जानें क्‍या है पूरा मामला\n16/05/2019 - 4:26 PM\nदो घंटे बाद ही खुशी मातम में बदल गई, अंजलि दे गई कभी न भुलाना वाला दर्द….\n16/05/2019 - 4:24 PM


लिंगों को देखकर: पुरुष क्या सोचते हैं? - संबंधों - 2020\nतुम मेरे दोस्त हो और मैं तुम्हारा दोस्त! और शायद एक दोस्त ... हालांकि, रुको, मुझे लगता है कि मैं तुम्हारा प्रेमी हूं। हम अब भी कभी-कभी एक-दूसरे को अविस्मरणीय आनंद देते हैं। ओह, आप शरीर विज्ञान से दूर होने जा रहे हैं? !!\nऔर यहाँ शाश्वत प्रश्न उठता है जो हर समय आराम नहीं देता है: "क्या एक पुरुष और एक महिला के बीच दोस्ती है?"\nदो राय हैं: जो लगातार कहते हैं "नहीं!" और जो लोग कहते हैं कि "हाँ, वहाँ है!"। और हम वास्तव में क्या देखते हैं?\nइस मुद्दे पर दो विचारों पर विचार करें - महिला और पुरुष।\nचारों ओर देखो, अपने "दोस्तों" को देखो। आप अपने दोस्तों को कैसे चुनते हैं? जिनके साथ आप उत्सुकता से संवाद करते हैं, और जिनके साथ आप बस दृश्य रिश्तों को बनाए रखते हैं और बैठक में शुष्क विनिमय करते हैं: "नमस्ते! आप कैसे हैं?"\nमादा की आँखें\nएक आदमी से परिचित होने के बाद, एक महिला, सबसे पहले, उसकी आँखों में देखती है, वहाँ कुछ पढ़ने की कोशिश करती है। वस्तु का मूल्यांकन किया जाता है कि नया परिचित कितना अच्छा है। पहली छाप यहाँ एक महत्वपूर्ण भूमिका निभाती है! व्यक्ति कितना सुखद होता है। क्या आप उससे बात करना पसंद करेंगे, और शायद शैम्पेन का एक घूंट पी सकते हैं।\nएक संक्षिप्त बातचीत के बाद, लड़की के सिर के माध्यम से विचार चलता है कि साथी कितना दिलचस्प है, उसका संचार, उसके शिष्टाचार, क्या इस व्यक्ति के साथ कुछ शुरू करना संभव है। और सामान्य तौर पर, वह उसे फिर से देखना चाहेगी?\nएक महिला, एक नियम के रूप में, रिश्तों के कई विकल्पों पर विचार करती है:\n1. मेट और पर्याप्त।\n"आप देखें, परिजन।" हाय। आप कैसे हैं नया क्या है? ", हालांकि मुझे नहीं पता कि इसके बारे में क्या पुराना था।"\n2. यहाँ बहुत ही FRIENDS हैं। वह इतना अच्छा आदमी है! वह मुझे इस तरह से समझता है! मैं उस पर भरोसा कर सकता हूं! उसके साथ रहना मज़ेदार है! और आप कभी-कभी उसे एक कप चाय के लिए भी बुला सकते हैं। लेकिन केवल सेक्स के बिना, न ही!\n"मम्म, और वह ऐसा कुछ नहीं है! और मुझे आश्चर्य है कि वह बिस्तर पर कैसे है? वह शायद भावुक है। देखें कि उसकी आँखें कैसे जल रही हैं, और उसके हाथ, वे ..."\nअक्सर इस तरह के विचार महिलाओं में होते हैं, दोनों विवाहित और स्वतंत्र। शारीरिक आकर्षण सबसे शक्तिशाली मानव झुकाव में से एक है।\n4. गंभीर संबंध।\n"यह वही है जो मुझे चाहिए! मैं बस कुछ इस तरह की तलाश में था। शुरू करने के लिए, चलो दोस्त हैं, इश्कबाज, संकेत, और फिर हम कार्रवाई करना शुरू कर देंगे! यह भी आवश्यक है कि मुझे यह पसंद है! हालांकि मुझे यह पसंद नहीं है, मैंने आमंत्रित किया एक कप कॉफी, गप्प! "\nगंभीर संबंधों में, लोग अंक3और4तक जोड़ते हैं: प्रेमी और दोस्त। साथ ही, यहां एक व्यक्ति में लगभग पूर्ण संतुष्टि आती है, प्यार, स्नेह, देखभाल आदि जैसी भावना है। जैसा कि कई कहते हैं: "यह वही है जिसकी मुझे तलाश थी!".\nआदमी की आँखें टकटकी\nदेखा पसंद आया, पहले से ही मेरे सिर में जीत गया!\nपहली चीज जो हर आदमी करता है, वह सिर से पैर तक नई वस्तु को देखता है! और फिर सिर में उपस्थिति का मूल्यांकन आता है! ऐसा पुरुषों का स्वभाव है और आप इसे कहीं से भी प्राप्त नहीं कर सकते। स्वाभाविक रूप से, सभी संभव सेक्स के विचार अलग-अलग समय पर उठते हैं, लेकिन वे उत्पन्न होते हैं! एक आदमी शुरू में एक महिला को "पहाड़" के रूप में स्वीकार करता है जिसे आप जीतना चाहते हैं! एक आदमी शिष्टाचार, व्यवहार, हल्कापन, स्त्रीत्व को भी देखता है। और उसके सिर में प्राथमिकता तय करता है और निष्कर्ष निकालता है।\nकेवल यहाँ महिलाओं से थोड़ा अलग हैं!\n1. एक आकस्मिक परिचित।\n"वह दिलचस्प नहीं है, मैं प्यारा नहीं हूं, मैं उसके साथ यौन संबंध नहीं बनाना चाहूंगा। मैं उसके साथ संवाद नहीं करना चाहूंगा, लेकिन आपको उससे नाराज नहीं होना चाहिए। हम सिर्फ दोस्त होंगे। हम शायद ही कभी किसी अन्य को देखेंगे।"\nयदि वे उसके साथ आगे संचार का सुझाव नहीं देते हैं तो पुरुष लड़कियों के प्रति अधिक दृढ़ होते हैं। एक आदमी लड़की को पास कर सकता है और उसे पूरी तरह से निर्जन स्थान पर भी नहीं देख सकता है। कोई रुचि नहीं - कोई ध्यान नहीं।\n2. प्यारा व्यक्ति।\n"वह एक दिलचस्प व्यक्ति है, और उसकी स्त्रीत्व पागल है। वह अच्छा व्यवहार कर रही है और गरिमा के साथ, एक मुस्कान छू रही है। लेकिन फिर भी, कुछ सही नहीं है। लेकिन मैं यह देखने से इंकार नहीं करूंगी कि वह बिस्तर पर खुद को कैसे ले जाती है। आँखें, एक भौं उठाएँ, मुस्कुराएँ। नेतृत्व किया जाएगा, जाँच की जाएगी! "\nपुरुषों के लिए एक बार का सेक्स कैसे अपने दांतों को ब्रश करना है या एक कप चाय पीना है। ख़ासकर अगर आदमी आज़ाद हो।\n3. जुनून ही!\n"उसके लिए, हम दोस्त हैं, हमें इसका उपयोग करना चाहिए। उसे कंधे में रोने दो, और वहां मैं उसे शांत कर दूंगा, मेरे पास पैसे हैं! वह निश्चित रूप से इसे पसंद करेगा। खैर, मैंने आश्वस्त किया, एक दो बार। । वह जानती है कि कैसे आनंद देना है। सब कुछ मुझ पर सूट करता है। ”\nबहुत बार, पुरुषों में एक मालकिन होती है, इस द्रव्यमान का कारण।\nमुक्त आदमी आदमी नहीं होता। वह हर चीज से संतुष्ट है: स्वतंत्रता, एक लड़की की उपस्थिति (यहां तक कि अस्थायी, हमेशा किसी के साथ आराम करने और कोई दायित्व नहीं है)।\n4. या शायद यह वह है?\n"स्मार्ट, स्लिम, सुंदर! मैं उसे बार-बार देखना चाहता हूं, फूल देना, आश्चर्य करना, उसके लिए एक होना और केवल मैं चाहता हूं। मैं उससे बच्चे चाहता हूं, वे सिर्फ सुंदर और प्यारे होंगे। मुझे आश्चर्य है कि वह बिस्तर में कैसी है?" जीवन! "\nपुरुष के लिए सेक्स बहुत महत्वपूर्ण भूमिका निभाता है। यह अंतरंग संबंधों के माध्यम से होता है जो एक व्यक्ति वास्तव में यह निर्धारित करता है कि उसके साथी के प्रति उसकी भावनाएं कितनी मजबूत हैं।\nजैसा कि मेरे एक मित्र ने कहा:\n"एक आदमी और एक महिला के बीच कोई दोस्ती नहीं है! कोई हमेशा चाहता है!"। और फिर उन्होंने कहा: "देखो, तुम्हारे सभी पुरुष मित्र या तो तुम्हें चाहते हैं, या चाहते हैं, या तुम चाहते हो या चाहते हो।"\nवास्तव में, यह एक पुरुष और एक महिला स्वभाव से दोस्त नहीं हो सकता है, अगर केवल उनके बीच प्रेम संबंध नहीं थे, और फिर उन्होंने बस एक रन लेने और दोस्त बने रहने का फैसला किया। और इस मामले में, सेक्स एक दूसरे के लिए अप्रत्याशित हो सकता है, एक पार्टी में थोड़ा अधिक चला गया, उन्हें याद आया कि यह सब कैसे हुआ और यह शुरू हुआ।\nयह संभव है कि लोग तलाकशुदा हैं और मैत्रीपूर्ण संबंधों में बने हुए हैं, उदाहरण के लिए, वे बच्चों या एक सामान्य व्यवसाय से जुड़े हुए हैं।\nमनोवैज्ञानिकों के अनुसार, एक आदमी के बीच दोस्ती शुरू में नहीं हो सकती है। यहां बस इच्छा, यौन इच्छा के कारक को प्रभावित करता है। आंकड़ों के अनुसार, 10 में से 8 महिलाएं अपने "दोस्तों" के साथ सोती थीं। मुझे लगता है कि अन्य दो को अभी भी करना है।\nइसका एकमात्र अपवाद सहकर्मी हो सकते हैं। इन नियमों के तहत उनके साथ काम करना, वे उपयुक्त नहीं हैं, हालांकि हमेशा नहीं! लेकिन यह एक और कहानी है!\nमहिला पत्रिका के लिए तात्याना वोल्कोवा\nCopyright 2020 \_ महिलाओं की ऑनलाइन पत्रिका \_ लिंगों को देखकर: पुरुष क्या सोचते हैं?